Širenje mreže - Dejan Ilić - Peščanik\nPrut, šiba, dlan po dečjoj guzi – ne samo što će sve to biti zabranjeno novim Građanskim zakonikom, nego već jeste, kao što smo ovde videli, odavno zabranjeno postojećim zakonima koje Građanski zakonik treba samo da objedini i uskladi. Otkud onda buka i bes koji su se podigli oko pokušaja jednog terapeuta da spreči da se dogodi nešto što se već dogodilo? Kao da nema nikakvog učinka objašnjenje da su pozivi da se suprotstavimo donošenju novih zakona protiv nasilja nad decom besmisleni jer oni, ti zakoni, već važe: terapeutu koji zagovara fizičku kaznu kao opravdanu meru vaspitavanja stiže ili strasna podrška ili ogorčena kritika, umesto jednostavnog pozivanja na zakon. To naravno mnogo govori o tome kako dve strane u ovom pedagoškom sporu doživljavaju svoju državu i njene zakone. Priča se tu, međutim, ne zaustavlja.\nPodrška koja stiže terapeutu ne staje kod prava roditelja da tuku svoju decu. (Silno je zanimljivo što se u ovoj raspravi unapred pretpostavlja da se sve porodice sastoje od roditelja i dece, dakle da sva deca odrastaju uz roditelje, i sve što odudara od tog obrasca ili je nebitno pa ne zaslužuje pominjanje ili tako odudara od norme da je gadno na to skretati pažnju.) I sam terapeut i pobornici njegovog vaspitnog metoda idu mnogo koraka dalje: ako se ne dopusti primena telesne kazne u podizanju dece, to će biti direktan udar na „srpsku“ porodicu i praktično njen kraj. Za tim krajem uslediće, naravno, apokalipsa – Srbiju će preplaviti talas nasilja (kao da već nije) i nastaće haos u društvu (kao da ga već nema). Borba za pravo roditelja da telesno kažnjavaju svoju decu tako se pokazuje kao borba za opstanak ugroženog „srpskog“ identiteta i ugrožene „srpske“ zajednice.\nDa ovde nije reč samo o porodici, da u stvari govorimo o čitavom nacionalnom kolektivu, pokazuje i terapeutova reakcija na incidente čiji su glavni vinovnici maloletni Romi. Terapeut je objasnio da je nasilje – kao da je reč o svakodnevnim i brojnim pojavama, a ne o izolovanom incidentu koji mnogo više govori o lošem položaju Roma u Srbiji nego o opasnostima koje prete „Srbima“ – kome su izloženi građani Srbije od strane romske dece jednostavna posledica njihove dvostruke zakonske zaštićenosti: maloletni Romi zaštićeni su, kaže terapeut, i kao deca i kao Romi. U pitanje otkuda potreba da se Romi (i deca) štite zakonom, terapeut naravno neće ulaziti, njega ne zanima zlostavljanje slabijeg, on brine uvek i isključivo o pravima jačeg. Taj incident terapeut vešto koristi da pokaže kako zakon, baš kao i u odnosu roditelja i dece, između većinske i manjinske zajednice – dakle, između jačeg i slabijeg – uspostavlja pravni aranžman od koga štetu trpi isključivo većina, koja tako postaje žrtva čiji je opstanak ugrožen.\nPriča o opstanku ugrožene zajednice ovde nam jasno pokazuje kojoj vrsti govora pribegavaju terapeut i njegovi (medijski) sledbenici kada zastupaju svoje stavove. Reč je naravno o podizanju moralne panike. To ih, međutim, ne čini nimalo posebnim. Pribegavanje moralnoj panici u pokušaju da se nametnu vlastiti stavovi kao rešenje za pretnje kojima je zajednica izložena svojstveno je i drugim modernim društvima. U Britaniji s kraja sedamdesetih i tokom osamdesetih godina 20. veka, to je bio način na koji je konzervativna vlast postavila osnovu za sistematsko ukidanje ustanova socijalne države. Umesto političke rasprave, moralna panika premeštala je debatu u domen privatne sfere i morala, čime je teret odgovornosti za posledice odluka vlade skidala s vlasti i svaljivala isključivo na građane koji su od njih trpeli najveću štetu. Slično se događa i kod nas.\nNajmanje dve i po decenije unazad i u Srbiji se koristi sličan govor. Među najsvežijim primerima je svakako novo istupanje predsednika Srbije u vezi sa pitanjem Kosova. Predsednik će mirno saopštiti da je odricanje od Kosova ravno odricanju od „svega onoga što nas čini Srbima“. To što su izjave terapeuta i predsednika u međusobnoj koliziji, jer pored Kosova „Srbima“ nas, prema predsedniku i terapeutu, čini barem još to što ne pristajemo da se odreknemo prava da tučemo svoju decu – ne znači da se predsednik i terapeut ne slažu. Naprotiv, njih dvojica su u savršenom skladu, jer podržavaju jedan drugog pričama o kolektivnoj ugroženosti, to jest obojica usaglašeno rade na potpirivanju moralne panike. I jedan i drugi upiru prstom u pretnje „našim“ vrednostima i interesima. Obojica sebi daju za pravo da mimo činjenica definišu i te vrednosti i same pretnje i tako, uz podršku medija, stvaraju zabrinutu javnost koja očekuje neku reakciju.\nU slučaju britanskog tačerizma, reakcija se očekivala od same vlade i to očekivanje bilo je opravdanje za sve represivniju politiku vlasti. U slučaju predsednika Srbije, uopšte nije jasno ka kome su usmerena očekivanja zabrinute javnosti, jer je – slično slučaju terapeutove pobune protiv donošenja zakona koji su već doneti – Kosovo samostalno i to sa bilo kakvim „odricanjem“ Srbije nema više nikakve veze. Međutim, zahtev samog terapeuta je nešto složeniji i stoga zanimljiviji od izjava predsednika. Ako se za analizu moralne panike ponovo poslužimo primerom Britanije iz osamdesetih, vidimo da su, prema „dežurnim moralistima“, nosioci pretnji bile upravo grupe koje su najviše trpele štetu od mera vlade, a od same države se očekivalo da ih dodatnim prisilnim merama još više disciplinuje ili marginalizuje. Po tom modelu očito funkcioniše terapeutovo upiranje prstom u maloletne Rome. Međutim, nosilac pretnje kada je reč o „srpskoj“ porodici upravo je „srpska“ država: ona donosi zakone koji će razoriti temelj „srpskog“ identiteta, kako ga shvataju terapeut i sledbenici.\nNa prvi pogled, reč je o zahtevu koji se može razumeti kao izrazito opozicioni. Terapeut je izneo oštru kritiku vlasti i to upravo iz ugla onih vrednosti do kojih je navodno stalo i samim vlastima. Bezmalo bi se tu moglo raditi o jednom jakom političkom sukobu, u kome država mora da štiti vlastite zakone od kritika koje joj upućuje legitimna opozicija. Legitimnost, naravno, iz ugla tekućih vlasti, proizlazi iz svetonazora koji dele i jedni i drugi. Jasno je, međutim, da imamo samo privid sukoba, u kome od politike nema ni traga. Država će na ovu vrstu kritike lako odgovoriti tako što neće primeniti svoje zakone, kao što ih uostalom u ovoj oblasti uglavnom i ne primenjuje. Njeni kritičari baš to i očekuju, pa je utoliko njihov moralni gnev lažan, jer znaju da preko puta imaju posla sa sličnima sebi. Zato i mogu da formulišu zahtev da se ne usvoji nešto što je odavno usvojeno. Praktično, sa iste ideološke pozicije na kojoj stoji i sama vlast, oni šalju političku podršku državnim telima da i dalje ne primenjuju zakone koji ugrožavaju „srpski“ opstanak. (Kao što se na drugom nivou podržava odbijanje primene sporazuma iz Brisela.)\nReći sad da je moralna panika sredstvo za disciplinovanje javnosti kome najčešće pribegavaju upravo konzervativci, desničari, nacionalisti jednako je tačno koliko je i beskorisno. Jer se time ne rešava problem koji realno postoji, a koji je terapeut precizno identifikovao i na njega ponudio jednostavan i lak odgovor, dakle baš onakav kakav najveći broj ljudi i priželjkuje. Ako bismo sad rekli da to i nije odgovor nego naprosto uteha koja ništa ne rešava, opet ne bismo rekli mnogo. Vrlo često, moralna panika podiže se oko stvarno postojećih problema. Stvarno postojeći problem u Srbiji danas zaista jeste i vaspitavanje dece. Briga za decu jedna je od najjačih briga. Svest o tome da smo odgovorni za budućnost dece u središtu je takve brige. S tim u vezi je i uverenje da od nas zavisi kakvi će ljudi postati deca o kojoj brinemo. Ti ljudi će onda oblikovati budućnost. Ta budućnost nam deluje krajnje neizvesno, upravo poput opisane apokalipse nasilja i haosa. Ali, kaže terapeut, ako tučemo decu, sve će biti u redu, barem onoliko koliko je do nas. Da se oblikovanje budućnosti ovde iz političke arene gde se sklapaju društveni aranžmani ponovo premešta u privatnu sferu i da se teret odgovornosti za oblikovanje društva skida sa političara i svaljuje na građane – sasvim je jasno. Ali, problem ostaje iako to znamo.\nRešenje, međutim, nije isključivo u kritici onih koji nude lažne odgovore i praznu utehu. Ta kritika mogla bi delovati i kao uvreda za ljude koji su se našli u problemu i u očaju prigrlili laka rešenja. S jedne strane, vlasti bi se neprestano morale pozivati da primenjuju zakone i ohrabrivati u tome. S druge strane, ozlojeđenim ljudima, koji imaju jak osećaj da im kontrola nad vlastitim životima, pa tako i briga o deci, izmiče iz ruku, treba dati mnogo više od kritike lakih rešenja koja im pružaju kakvu-takvu utehu da stvari za njih nisu sasvim izgubljene. Poslužiću se ovde slikom jednog poznatog američkog pedagoga: za mnoge ljude stvari izgledaju tako kao da kuća gori. Ako sam duboko zabrinuti roditelj (ostanimo za trenutak i mi pri isključivoj slici porodice) koji strepi za svoje dete, a kuća je – kako me na to upozoravaju „moralni aktivisti“ – u plamenu (kulturno, ekonomski, politički), moram se osvrtati oko sebe i tražiti izlaz. I onda ugledam desničare koji mi viču – skači! Skači, evo je mreža! Ali ja, roditelj, spreman da za svoje dete uradim najbolje, okrenuću se i na drugu stranu, da proverim šta tamo ima. Tamo vidim ljude koji drže nevidljivu mrežu. I oni viču – skači! I još kažu – ne možemo ti ponuditi sigurnu mrežu, moramo da pregovaramo, zato skoči, a o svemu ćemo razgovarati dok padaš. A desničari kažu – evo, to je ono što imamo. U toj situaciji, ljudi koji osećaju da im se životi raspadaju, po svoj prilici skočiće na „desnu“ stranu. Zato se pored kritike moraju dati i odgovori, to jest i sa druge strane se mora raširiti prava mreža.\nBaš kao što to radi „desna“ strana, poput terapeuta i predsednika o kojima je ovde bilo reči, stalno treba ponavljati moguća rešenja i realizovati ih koliko je to moguće. To je naročito važno kada govorimo o problemima vezanim za vaspitavanje dece. Motiv za to je očigledan: ne bi trebalo da dozvolimo da nam deca odrastaju u zajednici u čijem se identitetskom središtu nalazi pravo da se fizički kažnjavaju slabiji od nas.


Happy Travel Bijeljina - Hotel PREMIER AQUA 5* Vrdnik Banja\nHotel PREMIER AQUA 5* Vrdnik Banja\nVrdnik Hoteli Srbija · Vrdnik\nSadržaj hotela “PREMIER AQUA” obuhvata sledeće cjeline:\nLux sobe, apartmane, executive suit i ekskluzivni "Premier" apartman\n4 aperitiv bara (Lobby bar, "Executive" bar, Wellness bar i Pool caffe)\nKonferencijska sala: "Vrdnička kula" (120 mesta – bioskopska postavka, sa kabinom za prevodioce)\n2 sale za sastanke: "Piva" i "Tara"\n2 manje sale za sastanke: "Biljarda" i "Parlament"\nPool caffe (\nAQUA MEDICA (ekskluzivni medical/wellness & spa centar, sa saunama i fitness salom)\nBazeni (zatvoreni i otvoreni, cca 35 + 35 mesta)\nRent-a-Car service u okviru hotela (sa perionicom automobila) ; VIP garaže\n• 3D LCD LED TV 42"\n• Balkon sa setom za sedenje\nOpis Executive suita:\nGostima su na raspolaganju 4 Executive suite , površine 32 m2 sa prostranim terasama. Dizajn predstavlja spoj modernog i udobnosti čemu doprinosi izbor materijala i oprema vrhunskog kvaliteta.\n• Balkon / terasa sa setom za sedenje\n• 42 “ televizor\nSastoji se od dnevne i spavaće sobe, hodnika i dva kupatila.\nDnevni boravak opremljen brižljivim odabirom italijanskog kvalitetnog nameštaja kao i kompletna oprema odaju luksuz, izazivaju želju za opuštanjem zahvaljujući kompletnom enterijeru. Udoban francuski krevet, prvoklasna posteljina, okruženi savršenim skladom boja garancija su očekivanog užitka. Zasigurno da prostrana kupatila opremljena tuševima i jacuzzi kadama za dve osobe sa prirodnom termalnom vodom, LCD TV-om i infra-red saunom nude potpun užitak pri boravku.\n• 3D LCD TV 42" u dnevnom boravku\n• Termalna voda u kupatilima\n• 3D LCD TV 37" u spavaćoj sobi\n• Parking mesto u garaži\n• LCD TV 17" u kupatilu\n• Lift iz garaže do apartmana\nOpis Superior apartmana:\nNa 75 m2 prostora, brižljivo biranih detalja enterijera, i unikatnog nameštaja ručne izrade smešteni su : prostor za dnevni boravak, spavaća soba, radni prostor, hodnik i dva kupatila.\n• Hidromasažna tuš kabina\n• 3D LCD LED TV 42" u dnevnom boravku\n• 3D LCD LED TV 37" u spavaćoj sobi\n• Vlastiti lift iz garaže\n• Jacuzzi kada za dve osobe\nOpis Premier apartmana:\nNa površini od 152m2 , ekskluzivni "Premier" apartman sastoji se od: dve spavaće sobe, dva dnevna boravka, trpezarije, radnog prostora, tri kupatila, hodnika, predprostora, 4 terase, 2 odvojena ulaza sa vlastitim liftom.\n• 2 Mini bara\n• 2 X 3D LCD TV 42" u dnevnom boravku\n• 2 X 3D LCD TV 37" u spavaćim sobama\n• 2 X LCD TV 17" u kupatilima\n• 4 balkona sa setom za sedenje\n• 2 Jacuzzi kade za dve osobe\n• Vozilo sa vozačem 24h\n• 2 infra-red saune\n* SMJEŠTAJ NA BAZI POLUPANSIONA U LUX SOBI\n* POKLON DOBRODOŠLICE PREMIER RAKIJA I AROMATIČNI SAPUN ZA SVAKU OSOBU\n* VEČERA UZ SVIJEĆE I ČAŠU VINA\n* KLEOPATRINA (mlječna) KUPKA ZA NJU\nDvokrevetna soba: 175 KM po osobi po noći\nCIJENA PAKETA 1 NOĆ / 2 DANA:\nJednokrevetna soba207 KM po osobi po noći\nDvokrevetna soba: 149 KM po osobi po noći\nCIJENA PAKETA 2 NOĆI / 3 DANA:\nJednokrevetna soba: 199 KM po osobi po noći\nDvokrevetna soba: 140 KM po osobi po noći\nMINIMUM 2 NOĆI / 3 DANA\n* KONSULTACIJA SA LJEKAROM, ODREĐIVANJE BMI I OSTALIH PARAMETARA\n* JUTARNJE VJEŽBE DISANJA NA SVJEŽEM VAZDUHU (SVAKI DAN U 08:15h - obavezno zakazivanje)\nJednokrevetna soba: 187 KM po osobi po noći\nDvokrevetna soba: 129 KM po osobi po noći\nPošaljite upit za: Hotel PREMIER AQUA 5* Vrdnik Banja


Sladja Delibašić snima duet sa ćerkom Vesti\nSladja Delibašić snima duet sa ćerkom 17.Sep.2011, 17:07, Izvor: Svet plus\nNastavak na Svet plus... 0 1\n19:17: Hutba reisu-l-uleme u Kozarcu19:16: VIDEO: BMW Concept Ninety19:16: Funkcioneri Srpske radikalne stranke posetili Busije19:16: Udovica islamskih ekstremista izvela napad u Dagestanu19:16: "Ne brinite za Ilićevog naslednika"19:15: Pol pozicija za Rozberga19:15: Nemački kopljaš ostaje bez Moskve19:15: Muftija Hasanović osudio napad na Islamski centar u Rijeci19:14: Kurpejović: Uskoro adaptacija seoskih ambulanti19:14: Fudbalerima Lacija pretnje uoči meča sa Romom19:14: Dačić u sredu pred poslanicima parlamenta EU19:13: Put Vlasenica-Zvornik zbog saobraćajke dva časa bio zatvoren19:13: ZADNJE VREME: Prostitutke nemaju posla pa daju popust! 19:13: Hercegovac zadavio medveda u samoodbrani19:13: Pogledajte: Drama na prajdovima u Moskvi i Kijevu (FOTO)19:13: Azerbejdžanci prave novi Dubai u CG19:13: Ukrao pola tone vegete i 43 kocke za supu?!19:12: Perinatalna zdrastvena zaštita uskoro u Novom Pazaru19:12: Mogući teroristički napadi tokom finala Lige šampiona?19:12: Ružić: Nisam bio nekulturan prema čelnicima Zvezde19:12: Sukobi navijača Bajerna i Borusije u Londonu19:12: Zambija: Ugrizao pitona i spasao sebi život19:11: U pripremi novi Hyundai i1019:09: Aktivisti liste br.14 građanima delili prvi broj novina "Glas Ze...19:08: Ružić: ''Ja nekulturan? Besmislice...''19:08: Počelo potpisivanje peticije protiv likvidacije „Gornjeg Ibra...19:08: Srpsko-grčka saglasnost o ključnim pitanjima19:08: I ljudi će moći da regenerišu udove19:07: Goga Sekulić: Izgleda da su moje grudi ostavile “traumatično...19:07: Američki izviđač može biti i homoseksualac19:06: Pljevlja: Izlila se Ćehotina i poplavila dio Ševara i Židovi...19:06: Farmeri ne znaju ko je Jovanka Broz!19:05: Pljevaljski maturanti su juče plesali maturski ples- Sqadrille.19:05: Alonso: Ferari će teško do pobede u Monaku19:05: Građanski pokret Zemun organizovao memorijalni turnir u malom fu...19:05: Vučić i Panajotopulos postigli saglasnost oko ključnih pitanja19:04: Kako se menja površina planete Zemlje i životna sredina19:04: Novak se kao di-džej zagrevao za Rolan Garos19:04: Vučić i Panajotopulos o saradnji 19:04: Hiljade ljudi u regiji obilježile Dan mladosti19:03: Japan: Nesreća u nuklearnoj laboratoriji19:03: Novi Pazar: Izložba evropskih gradova kulture19:02: Kasni terapija za decu obolelu od Gošeove bolesti19:02: Episkop Grigorije: Moj odstrel je "državni posao"19:02: Karavan mladih sa projektom “Zaljubi se u Novi Pazar” u posje...19:02: Island: odbrana golog postojanja (I)19:02: Šon Koneri najseksepilniji muškarac svih vremena!19:02: I to je moguće: Tokom operacije mozga pacijent svirao gitaru!19:01: EU zabranila pesticide zbog pčela19:00: Održana prva gej parada u Ukrajini19:00: Novi kontroler za novu konzolu19:00: Kaja Kanepi trijumfovala u Briselu19:00: Nove glasine o Mercedes Benz SLC modelu koji će biti zamena za S...19:00: Tadić se sastao sa predsednikom Estonije19:00: Farmeri ispucali sve adute mesec dana pre kraja18:59: Nezaposlenost najveći problem bošnjačke omladine u regionu Pri...18:59: Đorđević dvostruki strelac za Nant18:57: Jednomjesečni pritvor načelniku Krim-policije u Prijedoru18:57: Bayern i Dortmund u borbi za titulu prvaka Evrope na Wembleyu18:56: Plavi dim – Nora Roberts\nZbog kiše poplava u Novom PazaruU Beograd stigle štafete iz bivše SFRJ"Montevideo" ekipa na niškom stadionuNikolić na specijalnom Samitu Afričke unijeSAVREMENA I KVALITETNA TERAPIJA ZA SVE KOJIMA JE POTREBNA Beta video\nGoga Sekulić: Izgleda da su moje grudi ostavile “traumatično” iskustvo na korisnike kanala Jutjub!\nZABORAVILA VLADU: Nataša otišla na Ibicu sa drugaricama\nKatarina Živković: Bane se pojavio u spotovima koje je platio! (VIDEO)\nAmanda Sejfrid: Nedostaju mi velike grudi\nNakon raskida sa Robom Kristen prešla na žene?\n17.Sep.201117.Sep.2011: Estrada17.Sep.2011: Svet plusDan pre: 16.Sep.2011Dan pre: EstradaDan pre: Svet plusDan posle: 18.Sep.2011Dan posle: EstradaDan posle: Svet plus


Pokažite ženama iz svog života da ih volite i cenite | Brojanice Milojević\nPokažite ženama iz svog života da ih volite i cenite\nOsmi mart, svetski dan žena, nam je praktično “pred vratima” i svaki put u ovom periodu godine pomislim na sve one divne žene koje imam u svom životu i shvatim koliko sam zahvalna što su one i dalje u njemu. Počev od moje mame, tetke i bake, pa preko bliskih prijateljica koje su mi kao druga porodica, do koleginica sa posla sa kojima provodim dane i koje mi ulepšavaju i one najnapornije projekte – pa sve do žena koje i ne poznajem, ali koje svojim delima i aktivizmom čine da verujem da će svet u kojem živimo postati bolje i sigurnije mesto za sve nas žene.\nIskreno, ove godine želim da se fokusiram na sve one sjajne stvari i pomake koji su se dogodili u pogledu ženske sigurnosti i uspeha žena na globalnom nivou, jer sve mi smo neverovatno istrajne, uporne i hrabre, i skidam kapu apsolutno svakoj ženi koja je iskoračila i milimetar iz svoje zone komfora u ovoj godini. I zato, želim “svojim ženama” da kažem, i pokažem, koliko mi znače i koliko ih volim, i koliko sam samo j***no ponosna na to što se bore za svoje mesto u ovom svetu. Ja ću to učiniti na ove načine, a preporučujem ih i vama – ako niste sigurni kako tačno da pokažete žensku ljubav i solidarnost ovog 8. marta.\nNapravite filmsko veče gledanja filmova u ženskoj režiji\nSigurno ste mnogo puta organizovale žensko filmsko veče, ali na repertoaru su možda bile neobavezne romantične komedije. Naravno, ne kažem da nema mesta za njih, ali ovog 8. marta možda biste se mogle obrazovati putem filma, time što ćete istražiti ženske rediteljke i njihova ostvarenja, kao što su Greta Gerwig, Sofia Coppola ili legendarna Agnès Varda, o kojima smo pisali. Verujte nam, jednom kada pogledate neki od njihovih filmova, shvatićete šta vam je nedostajalo u onom moru drugih koje ste dosad pogledale – a to je pogled na stvari iz ženskog ugla, i žene u glavnoj ulozi čija svrha nije da na bilo koji način utiču na muškarca u priči.\nPreporučite jedna drugoj knjigu sa temom feminizma, ili tematikom ženskog života\nNaravno, uz film, možete se o mnogim temama informisati kroz literaturu. Ako niste sigurne šta da svojim dragim ženama poklonite ovog 8. marta, osim odlaska na kafu, svog vremena i jakog zagrljaja – predlažemo vam da im poklonite neku od aktuelnih romana sa temom ženskih života, prijateljstava ili feminizma. Možete čak organizovati i zajednički klub književnika, i razmenjivati utiske o delima koja ste pročitale. Preporučujemo vam da poklonite (ali i pročitate) romane poptu romana “Snaga” od Naomi Alderman, “Moja genijalna prijateljica” od Elene Ferante, kao i “Razgovori sa prijateljima” od trenutno popularne Sally Rooney.\nThe post Pokažite ženama iz svog života da ih volite i cenite appeared first on WANNABE MAGAZINE.\nLejdi Gaga i Adam Drajver u novom filmu o Guči ubistvu\nDa li postoji nešto primamljivije od dobre krimi priče u visokoj modi? Takve teme bude nešto, gotovo voajersko u nama.... read more\nDobar san je presudan za to kako će nam dan izgledati. Posle neprospavane noći, teško da možemo sa pozitivnim... read more\nDa li želite da imate frizuru oko koje nećete morati mnogo da se trudite na svakodnevnom nivou i na... read more\nДок је више хиљада пацијената у болницама, ситуација је и даље за опрез\nБЕОГРАД, 12. јануара (Танјуг) – Док је више хиљада оболелих од короне на болничком лечењу, а више стотина пацијената... read more\nU potrazi si za nezaboravnim iskustvom? Želeo bi da imaš kontakte iz celoga sveta ili da stekneš nova poznanstva... read more\nIako je čist vazduh ključan za naše blagostanje, retko razmišljamo o kvalitetu vazduha koji udišemo. Činjenica je da kvalitet... read more\nUgledni svetski ansambl “Holland Baroque” (Holandski barok) održaće koncert u sredu, 17. marta u Velikoj dvorani Kolarčeve zadužbine sa... read more\nUglavnom svi znaju “šta su u horoskopu”, misleći pri tom na sunčev znak i često, čak i u površnom... read more\nLjubav na merenje iliti daću ti gram po gram\nMožda su vam nekada baka ili majka, kada su htele da daju neki mudri savet starije osobe, rekle da... read more


Kako da odaberete pravi hotel? (2. deo) - WANNABE MAGAZINE\nKako da odaberete pravi hotel? (2. deo)\nPrethodni put smo nabrojali pet bitnih stavki koje bi trebalo da uzmete u obzir kada birate svoju destinaciju odmora, tj. hotel na toj destinaciji. Ovde ćemo pomenuti još pet, a ako nam je nešto promaklo, dodajte komentar!\n6. Dodatni honorari\nMnogo hotela naplaćuje pojedine usluge dodatno, bez obzira što većina podrazumeva da je tako nešto uključeno u tarifu, tj. u već obračunate troškove. Plaćanje interneta je jedan od najčešćih dodatno potrošenih para; ako ste na poslovnom putu i zahtevate non-stopni pristup internetu, pronađite hotel gde ćete moći da koristite internet besplatno.\nHoteli sa predivnom uslugom i pogledom su skupi, ali obećavaju sjajan odmor\n7. Opcije obroka\nAko želite da se koristite kuhinjom hotela, tj. da jedete sve obroke, pitajte da li se dodatni obroci naplaćju (na primer, u okviru redovne tarife i ponude plaćate polupansion a želite pun pansion)? Neki hoteli čak nude sobe sa malenom kuhinjom u okviru apartmana, pa i na to obratite pažnju. Ovo je važnije za budžet nego što možete i da zamislite!\n8. Lanac ili lokalni\nIma mnogo za i protiv što se tiče lanaca hotela, ali ne možete da poreknete da nude pouzdanu uslugu. Međutim, ako želite nešto ličnije i jedinstvenije iskustvo, možda bi bilo lepo da se odlučite za lokalni, nezavisni hotel ili porodicu ugostitelja. Sve zavisi od toga šta želite i šta vam treba!\n9. Za porodice\nOvaj savet će odlično poslužiti svima! Ako ovog puta želite da se odmorite od vriske i cike dece okolo, proverite da li je hotel samo za parove/porodice bez dovođenja dece.\nAko imate budžet, odlučite se za ovako nešto pa nam javite kako je bilo!\n10. Dozvola ljubimaca\nJoš jedna bitna stavka – da li hotel dozvoljava ljubimce u sobi sa vama. Ovo je jedna od onih stvari koje mogu da idu u oba smera – neki će od hotela očekivati da dozvole ljubimce kako bi ih poveli na odmor i uživali, a drugi će podrazumevati da ljubimce ne treba dovoditi jer to remeti mir svih dugih! Stoga, obavezno pitajte za ovo!\nNe postoji magična formula za biranje pravog hotela, ali je ključ da opcije istražite što više i da postavite što više relevantnih pitanja. Znajte šta želite od hotela i gledajte šta se uklapa sa vašim željama. Da li vam se ikad dogodio da ste završili u potpunom hotelskom hororu od smeštaja i usluge?\nKljučne reči hotelizbor hotelaKako da odaberete pravi hotel?Kako da odaberete pravi hotel? (2. deo)Maja Lukovićobroci u hotelupravi hotelputovanjaputovanje


POTPUNI PREOKRET AMERIČKE POLITIKE PREMA LAŽNOJ DRŽAVI KOSOVO! Šok u Prištini – Portal za sve nacije i sve generacije\nHome / Vijesti / POTPUNI PREOKRET AMERIČKE POLITIKE PREMA LAŽNOJ DRŽAVI KOSOVO! Šok u Prištini\nadmin Mart 16, 2019\tVijesti Leave a comment 2,067 Views\nAmerički državni sekretar Majk Pompeo otvoreno je optužio premijera lažne države Kosovo Ramuša Haradinaja i njegovu takozvanu vladu za korupciju i kriminal!\nPompeo je u Stejt departmentu predstavio godišnji izveštaj o ljudskim pravima u svetu, a u delu koji je posvećen lažnoj državi Kosovo kao ključne probleme naveo je napade na Srbe i visoku korupciju u vrhu vlasti.\n– Kosovska vlada je u nekim slučajevima preduzela korake da krivično goni i kazni predstavnike vlasti koji su umešani u zloupotrebe i korupciju u vladi i snagama bezbednosti, ali mnogi smatraju da su oni često ostali nekažnjeni. Takođe, incidenti i napadi protiv Srba kontinuirano traju. U prvih sedam meseci 2018. godine registrovano je više od 100 incidenata, koji uključuju krađe, oštećivanje imovine Srba i SPC i verbalne napade. Proces povratka raseljenih Srba otežan je zbog bezbednosnih incidenata i nespremnosti lokalnih zajednica da prihvate povratnike – istakao je između ostalog Pompeo u svom izveštaju.\nBivši šef diplomatije Vladislav Jovanović, komentarišući ove navode, ocenjuje da je Pompeov izveštaj oštriji od svih prethodnih.\n– Ovo je za nas najpovoljniji izveštaj sa Zapada jer otvoreno gleda na nedostatke i prestupe vlasti na Kosovu i konstantnu ugroženost Srba. Ostaje da vidimo da li ovo dokazuje da su SAD nezadovoljne kosovskim vlastima. Ovo je ohrabrujući momenat u američkoj politici prema Kosovu jer su ružičaste naočare skinute i sada se gleda otvorenim očima – zaključuje Jovanović.\nPrevious Orban predviđa slom liberalnog carstva: Evropa Evropljanima, dosta Amerike\nNext PONOVO GORI PARIZ: Serija sukoba na ulicama, zapaljena banka, razlupani izlozi\nRazorio IH – RUSKI bombardera NE PRESTAJU: Uspješno pogođeni ciljevi!\nJEDNA OD NAJVEĆIH MISTERIJA BALKANA: U ovu PEĆINU ljudska noga nije kročila hiljadama godina, a kad su ušli OSTALI SU U ČUDU (VIDEO)\nDačić u Njujorku: Zaustavite prištinsku ratnu mašineriju pre nego što izazove novo krvoproliće!


Magla bend na Radiju S predstavio pesmu ''Smejem se, a plakao bih''\nMagla bend je na Radiju S premijerno predstavio ”Smejem se a plakao bih”, Olivera Mandića u okviru projekta Radija S – Zvezde pevaju zvezde 3. To je ujedno bila i poslednja pesma u ovom projektu.\nAranžman je uradio Željko Vasić, koji se uključio u emisiju Radija S, Dan sa Natalijom. Rekao je da je veliki obožavalac Olivera Mandića i da mu je bila čast i da ponovo radi za Zvezde pevaju zvezde i da napravi nov aranžman za ovu pesmu za Magla bend.\nSve je snimljeno zaista brzo, pošto je Magla bend prvenstveno klupski bend, u ozbiljnoj su kondiciji, nastupaju često, pa je i saradnja bila vrlo brza i efikasna.\nPevač Magla benda, Vladan kaže: ‘Kad god nešto uradimo, uvek analiziramo sa našim velikim timom šta je moglo bolje i šta bismo mogli drugačije da uradimo, ali ovog puta, pesmom Smejem se a plakao bih, smo svi apsolutno zadovoljni i niko nema zamerku. Nadamo se da će to biti i slučaj sa publikom.’\nIz dosadašnjih obrada u projektu Radija S – Zvezde pevaju zvezde, najviše im se dopadaju Željko Vasić i Marija Šerifović, a da nisu ovu pesmu obradili za Zvezde pevaju zvezde 3, bilo bi nešto od Čole ili Dugmeta, a pevač Vladan je uz smeh rekao: ”Ne smem da kažem, malo je bezobrazna. Ja bih od Olivera izabrao Nisam kres’o šest meseci, ali moram da objasnim – nije autobiografska!”\nPesmu ”Smejem se, a plakao bih” su već redovno svirali do sad. Posebno će od ovog trenutka nastaviti sa novim aranžmanom Željka Vasića i to će svirati zajedno uz njihov hit ”Samo se noćas pojavi”.


I previše i premalo sna loše deluje na mozak. Pa, koliko sati spavanja je idealno? - eKlinika\n15:00 - 29. 09. 2020.\nOrganizmu je najznačajniji noćni san Foto: Shutterstock\nPremalo sna definisano je kao četiri ili manje sati u kontinuitetu tokom noći, dok se za previše sna smatra 10 ili više sati noću. Idealna mera je sedam sati. Prema tvrdnjama Nacionalne fondacije za san SAD, bez dovoljno sna mozak ne može pravilno da funkcioniše. Koncentracija slabi, nema bistrine u razmišljanju, niti dobre memorije. Nesporno je, ističu, da prava količina sna jača imunitet i sprečava razvoj mnogih oboljenja. Između ostalog, izvesno je da deficit sna povećava rizik od Alchajmerove bolesti.\nBez kvalitetnog sna mozak loše funkcioniše\n− Ako nema kvalitetnog sna optimalne dužine, nema ni dobre kognitivne funkcije mozga − tvrdi autor nove studije prof. dr Janjun Ma iz kineskog Instituta za klinička istraživanja Univerziteta u Pekingu. Ovaj naučnik priznaje da studija ne može da dokaže da premalo ili previše sna uzrokuje mentalne padove. Međutim, on ističe da je studija dala uverljive dokaze da postoji tesna veza između sna i funkcije mozga.\nZa potrebe ovog istraživanja dr Maov tim je prikupio podatke više od 20.000 muškaraca i žena. Svi oni su u engleskoj longitudinalnoj (istraživanje koje obuhvaća ponavljano merenje na istim osobama ili uzorcima iz iste populacije) studiji starenja ili kineskoj longitudinalnoj studiji o zdravlju i penziji.\nZa dobar san potrebne su dobre navike\n− Kognitivni rezultati su brže padali među ljudima koji su spavali četiri sata ili manje ili 10 sati ili više tokom noći u odnosu na one koji su spavali sedam sati. Rezultati su predstavljeni u obliku slova U, jer se efekti sna na kogniciju vide na oba kraja krive −otkrili su istraživači, a preneo je CNN.\nOni su naglasili da su prošle skoro dve decenije otkako je prvi put predloženo da se dužina spavanja poveže sa kognitivnim zdravljem starih osoba i da istraživanja treba nastaviti.\nA u međuvremenu savetuju kako da sebi obezbedite zdrav, okrepljujuć i revitalizujući san:\nOdlazite na spavanje uvek u isto vreme, i preko radne nedelje i vikendom.\nTrudite se da u krevet odete pre ponoći.\nIzbegavajte dugo spavanje i izležavanje vikendom\nPostarajte se da vam spavaća soba bude provetrena, hladna i mračna.\nIzbacite iz spavaće sobe televizor, računar, tablet, mobilni telefon i druge elektronske uređaje.\nNajmanje dva sata pre spavanja izbefavajte kafu, alkohol i obilne obroke.\nPrestanite da pušite i izbegavajte društvo pušača.\nVežbajte tokom dana, to će vam pomoći da se opustite i pripremite za spavanje\nVodič za preživljavanje sindroma „izgaranja“ zbog rada od kuće\nPostoje tri stepena HIPERTENZIJE: Kada se uključuju LEKOVI?\n27. 10. 2020. 19:00


Ultimate fight: Borci s invaliditetom u ringu za osobe s autizmom\nKuriozitet ovog povijesnog ultimate meča ne krije se u činjenici da borci imaju invaliditet, nego u njihovoj namjeri da se bore za senzibilizaciju javnosti za probleme osoba s autizmom\nPlemenit je to pothvat dvojice boraca s invaliditetom, premda do cilja namjeravaju doći kroz borbu u kojoj će teći potoci krvi i biti polomljenih kostiju.\nNaime, 25-godišnji Garrett Holeve, kick bokser s Downovim sindromom, ući će u kavez i odmjeriti snage s protivnikom Davidom Steffanom, poznatijim pod nadimkom Cerebral Assassin (Cerebralni ubojica), 30-godišnjim borcem iz Nebraske s cerebralnom paralizom.\nKuriozitet ovog povijesnog ultimate meča ne krije se u činjenici da borci imaju invaliditet, nego u njihovoj namjeri da se bore za senzibilizaciju javnosti za probleme osoba s autizmom. Njihov meč sponzorira asocijacija 'Borba za autizam', organizacija koja je stekla svjetsku reputaciju u svojim nastojanjima da nadležne institucije potakne na odlučnije korake za poboljšanje prava osoba s autizmom.\n"Neopisivo je uzbuđen i motiviran", kaže Garrettov otac Mitch, silno ponosan na sina kojeg Downov sindrom nije spriječio da postiže vrhunske sportske rezultate. "Mogućnost da se bori za prava osoba s autizmom za mog sina je veliko nadahnuće."\n"Ljudi me poštuju, kao muškarca i borca. Obožavam ovaj sport i nikada neću odustati", kaže Garrett koji ne može dočekati dan kada će kročiti u ring sa svojim protivnikom s cerebralnom paralizom.\nOvo nije prvi put da su Garrett i 'Cerebralni ubojica' bili spremni na borbu, no prošle godine meč im je zabranila Boksačka komisija u državi Floridi, pravdajući odluku proceduralnim poteškoćama. No, pravi se razlog krio u njihovu strahu da bi se borci s invaliditetom mogli teško ozlijediti, što bi navuklo bijes američke javnosti. Nakon što je organizacija 'Borba za autizam' podnijela tužbu i pobijedila na sudu, Boksačka komisija bila je prisiljena promijeniti odluku i dozvoliti meč.\n"Premda smo obojica osobe s invaliditetom, pripadamo ovom sportu kao i svi ostali ultimate fighteri. Nadam se da će i šira javnost to vidjeti nakon što Garrett i ja završimo meč. Crerebralnoj paralizi usprkos, sposoban sam za ovaj krvavi sport kao bilo tko drugi. Uostalom, u ovom meču pobijedit ćemo obojica, bez obzira na rezultat i bez obzira tko će pretrpjeti više udaraca. Jer Garrett i ja ne borimo se za slavu, nego za osobe s autizmom", protumačio je 'Cerebralni ubojica' David Steffan.


Kako se nositi sa dečjom hiperaktivnošću - www.report.rs\nKako se nositi sa dečjom hiperaktivnošću\nFebruary 22, 2021 February 21, 2021 Milos P.\taktivnost, deca, Hiperaktivnost, impulsivno, paznja, reakcija\nKako se nositi sa dečjom hiperaktivnošću? Hiperaktivnost je povećana motorička aktivnost deteta propraćena lakim otklonima pažnje i nepredvidivim i impulsivnim reakcijama.\nSimptomi koji upućuju na hiperaktivnost: dete ne može sedeti u miru, stalno je u pokretu i ustaje, ima poteškoća kada treba mirno sedeti i nešto tiho raditi, često je u pogonu, preterano priča, često odgovara i pre nego što sasluša pitanje do kraja, teško može čekati na red, često prekida i ili ometa druge.\nDa je dete opterećeno sa dečjom hiperaktivnošću, može se primetei oko treće godine života, a obično se utvrđuje ili dijagnostifikuje polaskom deteta u školu. Uzroci zbog kojih dolazi do hiperaktivnosti mogu biti u funkcionisanju mozga, faktoru nasleđa ili socijalnim i emotivnim odnosima.\nHiperaktivnom detetu treba osigurati dovoljno prostora za kretanje. Poželjno je što više boraviti u spoljašnjem otvorenom prostoru gde se dete može slobodno kretati i sigurno igrati. Hiperaktivnom detetu poželjno je nuditi igre sa motoričkim kretanjem, npr. penjanje, silaženje, provlačenje, igre sa loptom, preskakanje užeta i sl.\nTakođe je važno napomenuti da sa hiperaktivnim detetom treba komunicirati kontatkt oči u oči, znači da dete komunicira sa jednom osobom, a što manje ga voditi u mnogobrojne grupe. Problem hiperaktivnosti je sve češći i to češće kod dečaka nego kod devojčica. Uz odgovarajući odgoj i pozitivno usmeravanje hiperaktivnog deteta uz stručno vođstvo, hiperaktivno dete postaje uspešna odrasla osoba adekvatnog ponašanja.\nIzvor: cuvarkuca.hr, Foto: unsplash\nDeca čije majke su za vreme dojenja pile mleko manje alergična\nJanuary 7, 2021 January 6, 2021 Ivana S.


"Regarding Sarajevo": Druženje na mjestima gdje je suživljenje ugroženo, uvijek dobro dođe - Klix.ba\nKarahasan & co\n21.4.2017. u 16:11\nNjemačka akademija za jezik i književnost u saradnji sa Goethe-Institutom u Bosni i Hercegovini od 26. do 29. aprila u Sarajevu organizuje konferenciju “Regarding Sarajevo“. U tri konferencijska dana, građani i građanke će imati priliku prisustvovati panel diskusijama, predavanjima te javnim čitanjima i razgovorima.\nGlavni inicijator svih aktivnosti je bh. književnik, dramatičar, esejista, romanopisac, profesor i akademik, Dževad Karahasan, koji je ujedno član Njemačke akademije za jezik i književnost.\nGeneralni sekretar Njemačke akademije za jezik i književnost, Bernd Busch, istakao je da ova konferencija ima za cilj poticanje diskusije o aktuelnim društvenim i političkim pitanjima.\n"Upravo danas, u vremenu u kojem se sloga evropskih društava nalazi na probi, u kojem je suživot jevreja, muslimana, kršćana i ateista višestruko ugrožen, Sarajevo predstavlja idealno mjesto za održavanje konferencije. Zbog toga je Akademija sa oduševljenjem prihvatila ideju svog člana Dževada Karahasana da dođe u Sarajevo i radujemo se toj razmjeni mišljenja", naveo je Busch te dodao da Akademija na ovaj način nastavlja svoju misiju poboljšanja kulturnih odnosa između Njemačke i njenih evropskih susjeda.\n"Zadatak Goethe-Instituta nije samo da u zemlje domaćine donosi teme iz Njemačke već i da jedan dio bogate i diferencirane kulture iz Bosne i Hercegovine prenesemo u Njemačku. Ovom konferencijom, istaknuti pisci i spisateljice, intelektualaci i naučnici iz Njemačke, u intenzivnim će razgovorima sa ljudima saznati nešto o historiji i kulturi o BiH, a onda to sa sobom i ponijeti u Njemačku", naglasila je direktorica Goethe-Instituta u BiH, Charlotte Hermelink.\nKonferencija će zvanično započeti u srijedu, 26. aprila u Kamernom teatru 55 u 19 sati panel diskusijom o temi "Evropa u zamci identiteta?". O unutrašnjim i vanjskim prijetnjama evropskom projektu i šta mi možda možemo naučiti od iskustava Sarajeva govorit će Dan Diner, Basil Kerski, Dubravka Stojanović i Tarik Haverić dok će moderator panel diskusije biti Volker Weichsel.\nViše od 80 pisaca i naučnika iz mnogih zemalja dolaze u Sarajevo sa Njemačkom akademijom za jezik i književnost, kako bi saznali više o gradu, zemlji i njenoj kulturi. U središtu tog istraživačkog putovanja nalaze se susreti sa književnicima iz Bosne i Hercegovine u okviru dvije večeri sa čitanjima i razgovorima o temi "Dati riječ historiji-Književnost ima riječ".\nPrvi takav susret održat će se u četvrtak 27. aprila u Pozorištu mladih Sarajevo sa početkom u 19 sati i 30 minuta kada će učešće uzeti Tanja Stupar-Trifunović, Faruk Šehić i Mile Stojić dok će razgovore voditi Adisa Bašić i Heinrich Detering. Drugi susret u petak 28. aprila u Muzeju savremene umjetnosti Ars Aevi od 20 sati vodit će Dževad Karahasan i Ilma Rakusa, a učesnici će biti Slobodan Blagojević, Asmir Kujović, Adam Zagajewski, Maja Haderlap.\n21.04.2017. u 15:52


Zbog karantinskih ograničenja propada avio-saobraćaj - Daljine.rs\nUkoliko države ne nađu altrenativno rešenje za karantinska ograničenja, to će gotovo u potpunosti uništiti avio-industriju, upozoravaju iz Međunarodnog udruženja za vazdušni saobraćaj. Već sada je zbog drastičnog pada u broju letova ugroženo sedam miliona radnih mesta.\nMeđunarodno udruženje za vazdušni saobraćaj (IATA) pozvalo je sve države da prekinu sa opštim karantinskim ograničenjima, nakon što je objavilo nove sumorne prognoze za turizam.\nOrganizacija koja predstavlja avio-kompanije rekla je da evropske vlade moraju početi zajedno da rade na otvaranju granica i pronalaženju “alternative” karantinu. Ukoliko to ne učine, to će dodatno pogurati avio-industriju u propast, koja je ionako već na ivici, ističe se u saopštenju Udruženja, prenosi Biznis i finansije.\nPodsećamo, ove godine je zabeležen nezapamćen pad broja putničkih letova, koji je samo do maja ove godine iznosio 71 odsto manje u odnosu na maj 2019. godine.\nNajteže u Britaniji\nU svojim novim prognozama IATA je saopštila da se u avgustu očekuje da će promet u Velikoj Britaniji pasti na 65 odsto, odnosno 165 miliona putnika. Brojka je znatno lošija od procena koje su date u junu.\nZbog toga će britanske avio-kompanije izgubiti prihod od 30 miliona američkih dolara, pokazuju podaci. Očekuje se da će se ukupan broj putnika u Evropi smanjiti za oko 60 odsto u 2020. godini, što predstavlja 705 miliona neostvarenih putovanja.\nUgroženo sedam miliona radnih mesta\nS obzirom da se putovanje avionom ne oporavlja kako se prvobitno očekivalo, rizici od rasta nezaposlenosti se dodatno uvećavaju. Trenutno je ugroženo više od sedam miliona radnih mesta, upozorava se u saopštenju.\n“Vrlo je zabrinjavajuće što se broj letova i dalje smanjuje i kako to utiče ne prihode i zaposlenost”, izjavio je regionalni potpredsednik IATA-e za Evropu Rafael Švarcman.\nOn je istakao da je od presudnog značaja da vlade i industrija rade zajedno kako bi se napravio usaglašen plan za otvaranje granica.\nEvropa na 50 odsto ispod prošlogodišnjeg perioda\nIako je na evropskom tržištu došlo do porasta aktivnosti, broj letova je i dalje za preko 50 odsto manji nego u istom periodu 2019. godine.\n“Kratkoročni izgledi za oporavak u Evropi i dalje su neizvesni zbog posledica koje se očekuju u drugom talasu pandemije. Stoga se procenjuje da će broj putnika iz 2019. godine bitii dostignut najverovatnije tek 2024. godine”, istakao je Švarcman.


Učesnici će se tresti, gledaoci neće treptati! U Zadrugu 2 stižu životinje koje niko neće poželeti ni da pipne! - Skandal vijesti o poznatim ličnostima\nUčesnici će se tresti, gledaoci neće treptati! U Zadrugu 2 stižu životinje koje niko neće poželeti ni da pipne!\nSKANDAL – Uskoro počinje druga sezona popularnog rijalitija Zadruga, , a pored oldtajmera i mlaznih odela, priprema se još puno toga.\nGledaoce i takmičare očekuju brojna iznenađenja u septembru, a sada su mediji objavili da će se tu naći i iznenađenja u vidu životinja, ali ne onih prijatnih za gledanje i željnih maženja i igranja, već onih “malo” opasnijih.\nDruga sezona Zadruge uskoro počinje, a pored oldtajmera i mlaznih odela, za takmičare i gledaoce se priprema još\n– Zadruga 2 se uveliko sprema. Ima svašta novo, oldtajmeri su stigli, mlazna odela, ali se dosta radi i na prostoru. Proširuje se i uređuje mesto gde će boraviti zadrugari. Bile su domaće životinje, bazeni sa ribama, a sada su tu zmije i aligatori. Nove ustanove, objekti, dosta rekvizita, noviteta i zanimljivosti očekuje gledaoce, ali i učesnike Zadruge 2 – otkriva nam dobro obavešteni izvor.\nTagsekskluziv novine magazin skandal NOVI SCANDAL novine scandal NOVINE SKANDAL Rijaliti Zadruga Scandal SCANDAL NOVINE SCANDAL VESTI SKANDAL SKANDAL MAGAZIN SKANDAL NOVINE skandal rs SKANDAL TABLOID SKANDAL VESTI Srpske Novine Skandal vesti skandal www skandal www.skandal ZADRUGA Zadruga ZADRUGA RIJALITI ZADRUGA UŽIVO скандал\nZADRUGA 2! Bivša snajka Franje Tuđmana ulazi u rijaliti!? VIDEO\nKija menja Acu Lukasa u Zvezdama Granda!? Evo šta je pobednica Zadruge rekla na tu temu!


ZAPOSLENJE / Pročitajte šta je sve potrebno za posao u Njemačkoj\nPlanirate raditi u Njemačkoj? Trebate ispuniti ove uslove...\nUSPJEH AKTIVIZMA / GI za Borik: Bili smo odgovorni i istrajni, a borbu nastavljamo za bolje igralište\nBitno je poznavanje naših prava. Kod nas građani, nažalost, ne posvećuju dovoljno pažnje tome, a građani imaju svoja prava koja treba da koriste što češće. Imamo namjeru da u saradnji sa građanima dođemo do najboljih rješenja vezanih za ono šta je građanima potrebno na ovoj površini i da to Gradskoj upravi nametnemo kao ono u šta bi trebalo ulagati.\nOTVORENA POLITIKA / Uz „eKonsultacije“ do transparentnijih institucija i vlasti u BiH\nSvrha web aplikacija "eKonsultacije" jeste da se građanima, putem interneta, omogući pristup potpunim i pravovremenim informacijama o procesima donošenja određenih pravnih akata, kao i da se osigura pouzdan komunikacijski kanal putem kojeg bi mogli učestvovati u javnoj politici.\nGRAĐANI POBIJEDILI / Veliki uspjeh građanskog aktivizma u Banjaluci: U Skupštini grada usvojena GI za Borik!\nGrađanska inicijativa za Borik, poslije višemjesečne borbe je upravo usvojena u Skupštini grada Banjaluka, što znači da se na dječijem igralištu u Boriku neće graditi pravoslavna crkva sa pratećim objektom.\nAKTIVIZAM / Banjaluka: Odbornici uvjeravaju da će podržati Građansku incijativu za Borik!\n“Od svih smo dobili uvjeravanja da će podržati našu Građansku inicijativu za Borik. Rekla bih da u GI za Borik vlada blagi optimizam, međutim, vidjećemo sutra na sjednici Skupštine kako će se stvari odvijati”, rekla je za BUKU Sanda Vukojević.\nUMJETNOST / Rekordna posjećenost: Izložbu Damiena Hirsta u Banjaluci vidjelo više od 25.000 posjetilaca\nIz Muzeja savremene umjetnosti RS u Banjaluci rekli su da je izložba britanskog umjetnika Damiena Hirsta „New Religion“ u Muzeju savremene umjetnosti RS najposjećenija izložba u istoriji ove institucije.\nLGBTI osobe u BiH i regiji: / Institucionalno rješavanje problema LGBTI zajednice: Regionalni primjeri od kojih možemo učiti!\nAKTIVIZAM / Majke i djeca izašli u park u Banjaluci: Akcija "Ulica za kolica" (FOTO)\nAkcija "Ulica za kolica" kojom se želi skrenuti pažnja da su trotoari namijenjeni za roditelje sa djecom, nemoćne osobe i osobe sa invaliditetom održana je danas u parku Petar Kočić u Banjaluci.\nGRAĐANSKI AKTIVIZAM / GI za Borik: Očekujemo da ovaj put dobijemo podršku u Skupštini grada Banjaluka\nSvi odbornici sa kojima smo održali sastanke su izjavili da će podržati GI za Borik. Još uvijek nismo održali sastanak sa Gradskim odborom SNSD, koji je dogovoren za ponedjeljak, ali smo dobili uvjeravanja od strane pojedinih odbornika da će glasati za GI za Borik.\nMersiha Jogunčić / Građanski aktivizam u Gračanici: “Ne mirimo se sa sistemom zasnovanim na nepravdi”\nU Gračanici se okupila grupa ljudi svjesna stanja u kojem živi, sa nakupljenim nezadovoljstvom i saznanjem da može bolje, ali spremna da preuzme dio odgovornosti za postojeće stanje, te svojim angažmanom pokuša doprinijeti promjeni. Ovo je priča o njima...


Слуге у рукама политике, режима и капитала | УДРУЖЕНИ СИНДИКАТИ СРБИЈЕ "СЛОГА"\nHome » OBAVEŠTENJA » Sluge u rukama politike, režima i kapitala\nBeograd, 19.11.2018. – Odluka da se iz budžeta Ministarstva rada, zapošljavanja, boračka i socijalna pitanja odvoji dodatnih 30 miliona dinara za unapređenje rada Socijalno – ekonomskog saveta (SES-a) je ništa drugo do novčana nagrada vlasti prodržavnim sindikatima, Savezu samostalnih sindikata Srbije i UGS “Nezavisnost” za slepu lojalnost Vladi Srbije za legitimitet u donošenju zakona na štetu zaposlenih.\nTo što je Socijalno-ekonomski savet pozitivno ocenio Nacrt budžeta za 2019. godinu, kao i nacrte više zakonskih predloga, među kojima je i Nacrt izmena i dopuna Zakona o socijalnoj zastiti je upravo ta farsa, jer su svi ti zakoni donešeni autokratski, ali uvek uz pomoć prodržavnih sindikata koji su u javnosti zakone ocenjivali kao katastrofalne po radnike, međutim, legitimitetom u radu SES-a oni su ubrzo postalali gorka stvarnost svakog radnika.\nPored činjenice da imamo najmanju cenu minimalnog rada u Evropi i regionu, da Vlada Srbije nezakonito odlaže već dogovorenu i u Skupštini usvojenu primenu platnih razreda za zaposlene u javnom sektoru, očekuje se i usvjanje najgoreg zakona, Zakona o agencijskom zapošljavanju koji će legalizovati dosadašnji “lizing radnika” i više od dve trećine zaposlenih u Srbiji pretvoriti u najbedniji prekarijat.\nZa Udružene sindikate Srbije “Sloga” dodatnih 30 miliona dinara za unapređenje rada Socijalno – ekonomskog saveta (SES-a) je “nagrada slugama u rukama politike, režima i kapitala”, ali i još jedan dokaz da se lustracija mora dogoditi.\nZahtevaćemo lustraciju prodržavnih sindikata i njihove vrhuške koja godinama na štetu radnika pod maskom SES-a dopušta usvajanje antiradničkih zakona , ne pruža otpor, već amortizuje svako radničko nezadovoljstvo glumeći socijalni dijalog kroz rad u SES-u na račun debelih apanaža koje dobijaju za svoj (ne)rad i prodaju radničkih interesa.\nNAZAD: Susret sa članovima učeničkih parlamenata srednjih škola\nNAPRED: (VIDEO) MUP tuži Poverenika zbog nove sistematizacije


Dospeva TREĆA AKONTACIJA POREZA NA IMOVINU\nLokalne vesti - Petak 14.08.2020 - 11:25\nLokalna poreska administracija (LPA) Gradske uprave obavestila je sve poreske obveznike da su dužni da do 15.08.2020. godine plate treću akontaciju poreza na imovinu fizičkih i pravnih lica po rešenju za 2020.godinu.\nIzbegnite gužve i kamate FOTO: D. Ristić/OK Radio\n- Redovnim i blagovremenim izmirenjem poreza, obveznici izbegavaju gužve prilikom plaćanja, kao i obračun i naplatu zakonom propisane kamate zbog kašnjenja uplata - ukazuju iz LPA.\nZa sva sporna pitanja i proveru stanja, poreski obveznik se može lično informisati u Gradskoj upravi, u Odseku lokalne poreske administracije, putem brojeva telefona: 017/402-392, 402-397, 402-331 ili preko web aplikacije Jedinstvenog informacionog sistem lokalne poreske administracije


Komitet za zajednice i bezbednost: Obrazovanje je ključ opstanka svih zajednica u Prizrenu\n(Foto: Radio Astra)\nKomitet za zajednice bezbednost u Prizrenu održao je šesti redovni sastanak za ovu godinu.\nKomitet za zajednice juče je imao šesti(6) redovni sastanak na kome je prisustvovala Direktorica obrazovanja pri opštini Prizren, gospođa Luljeta Veselaj Gutaj, koja je podnela svoj izvještaj o stanju u obrazovanju. Nakon podnešenog izveštaja od strane direktorice diskusiju je započeo odbornik Meržan Osmani.\n„Obrazovanje je stub svakog društva pa i države. Jer odatle kreće sve. Neko će biti lekar neko ekonomista, pravnik“, rekao je odbornik Merdžan Osmani.\nU nastavku je istakao da se nemože govoriti o obrazovanju i rezultatima ako imamo situaciju da učenici imaju po nekoliko stotina opravdanih i neopravdanih izostanaka.\n„I ako od 13 predmeta imaju 12 jedinica. Onda moramo da priznamo sebi da nam je obrazovanje u kolapsu, a za ovaj kolaps smo krivi mi političari i naše političke matematike. Što se tiče poboljšanja nastave Osmani je dodao, ‘’ Imate konkurs za direktore i zamenike pa izaberite najbolje i pobošajte nastavu. A problem je i neadekvatno učenje albanskog jezika, pa mi kao zajednica imamo problema u daljem školovanju i zapošljavanju. Čudno je da naša deca ne mogu da nauče albanski jezik a nauče nemački za par meseci. I mi imamo problem. Delimo istu teritoriju, udišemo isti vazduh a došli smo u situaciji da se međusobno ne razumemo što je katastrofa neviđena. Daj pokrenimo razgovore sa direktorima da se poveća fond časova albanskog jezika. Napravite van školske aktivnosti da se druže učenici iz Župe sa učenicima iz drugih gradova Đakovice, Drenasa i drugih gradova Kosova. Da deca znaju da na Kosovu žive i druga deca koji govore drugim jezikom. Jednostavno da spajamo omladinu da se druže“, rekao je Osmani.\nPomenuti odbornik je takođe zatražio da se u saradnji sa pripadnicima policije Kosova poveća bezbednost u i školama, te je posebno istakao problem raznoraznih opijata koje se svakodnevno nude učenicima.\n„Ja znam da ste vi skoro postali direktorica i uopšte ne okrivljujem vas za stanje u obrazovanju ali ako hoćemo napredak i da radimo nešto a to nam je na kraju i dužnost jer smo zato plaćeni i narod nam je dao poverenje’’ zaključio je svoje izlaganje Osmani.\nIz redova Bošnjačke zajednice odbornik Admir Aljilji se dotakao teme obrazovanja i tražio od direktorice za obrazovanje da reši problem kordinatora u obrazovanju nastave na bosanskom jeziku i istakao da već godinu i više nemamo kordinatora jer je to mesto zamrznuto a gospodin Almir Saiti je otišo na funkciji kao savetnik zamenice premijera u kabinetu Emilije Redžepi.\nObrazovanje je ključno za našu budućnost, te odlaskom gospodina Saitija ostalo je da sami rešavamo naše nagomilane probleme u obrazovanju.\nDirektorka obrazovanja Ljuljeta Veselaj Gutaj je pažljivo uzela u obzir sve probleme koje su istakli prestavnici Bošnjačke zajednice i istakla da će u skorije vreme o svim aktivnostima obaveštavati i zahtijevati od Ministarstva obrazovanja u Vladi Kosova, i da sve problem reši u skorije vreme, i naravno tražiti pomoć od odbornike u skupštini opštini Prizren, Merdžana Osmani, Admira Aljilji i Seada Arifi.\nNakon izvještaja i diskusije po pitanju obrazovanja komitet za zajednice je prešao na drugu tačku dnevnog reda, Izvještaj kancelarije za zajednice i povratak gdje je u ime kancelarije, izvještaj podnela kordinatorka kancelarije gospođa Igbala Fazli Rama. Ona je upoznala odbornike sa planovima i aktivnostima kancelarije u tekućoj godini te sa prijemom zahteva za renoviranje krovova i adaptaciju kuća. Iznijela je podatak da je ove godone apliciralo 64 porodica iz svih zajednica.\nZa riječ se javio i odbornik Merdžan Osmani i zatražio od kancelarije da ubuduće odrede prioritete porodica sa realnim zahtevima, i da nam cilj bude kvalitet a ne kvantitet.\n„Dosadašnja vaša praksa je bila da materijal dobije što više korisnika i ako taj materijal nije zadovoljavao potrebe korsinika. Pa smo imali sitiaciju da umesto pomognete ljudima vi im odmognete. Moraju ljudi da uzimaju kredit ili da se zajme kako bi mogli da dovrše projekat renoviranja. Zato od vas tražimo da se ubuduće ta praksa zaustavi. Ako imate finasijska sredstva za 30 porodice onda ove godine završite samo te porodice a sledeće godine ostale porodice“, reko je Osmani.\nSličnog mišljenja je bio i odbornik Admir Aljilji koji je upozorio kordinatorku za malverzacije i zloupotrebe u kancelariji.\n” Dobijaju ljudi materijal od vas, neki nažalost i po dva puta i nikad ne urade poso već prodaju materijal a na drugoj strani ljudima kojima je preko potreban taj materijal nikad ga ne dobiju. To ubuduće nećemo da dozvolimo da se dešava”, reko je Aljilji.\nOd predsjedavajućeg Odbora za zajednicu i bezbednost Ertana Simitćija dobijen je podatak da će na narednom zasedanju biti reči po pitanju kulture, sporta i mladih.


Luksuz, raskoš, bogata tradicija i besprekorno isplaniran „All Inclusive“ koncept u odličnim hotelskim kompleksima, raznovrsni sadržaji, izraženi prirodni kontrasti i mistika orijenta – sve su to aduti turske rivijere.\nGodinama unazad Turska važi za destinaciju sa najkvalitetnijom hotelskom ponudom i uslugom, a verovatno i najboljim odnosom onoga što platite i dobijete. Turska je zemlja gde ćete naći uvek ljubazne, gostoljubive i nasmejane ljude. Zemlja kontrasta i raskošne lepote, na čijim se prostorima prepliću staro i novo, tradicionalno i moderno... Zemlja bogate istorije, idealna za odmor, šoping i zabavu za sve generacije. Primorje ima idealnu klimu koja omogućava uživanje na peščanim plažama i u slikovitim mediteranskim gradićima. Osim obale, turskom pejzažu poseban pečat daju i prirodni i istorijski lokaliteti izuzetne lepote od kojih neke možete da posetite bez obzira na kom se delu obale nalazite.\nTursku turističku obalu možemo podeliti na dve velike regije: Egejsku (Kušadasi, Bodrum, Marmaris, Sarimsakli ...) i Antalijsku ili Sredozemnu (Antalija, Alanja, Side, Belek, Kemer ...). Do Egejske regije možete doći sopstvenim prevozom, autobusom ili avionom, a do Antalijske avionom. Ono što je karakteristično za letovanje u Turskim hotelima je da nude širok spektar porodičnih paketa i vrlo povoljne popuste za decu.


Bosić: Ne bojim se Dodikovih tužbi, stojim iza svega što sam rekao - Klix.ba\nBosić: Ne bojim se Dodikovih tužbi, stojim iza svega što sam rekao\n30.8.2014. u 12:47\nLider Srpske demokratske stranke (SDS) Mladen Bosić izjavio je danas da stoji iza svega što je rekao i da se ne boji tužbi koje je protiv njega podnio predsjednik RS-a i SNSD-a Milorad Dodik.\nBosić je na pres-konferenciji potvrdio da je jučer dobio obavještenje Osnovnog suda u Banjoj Luci da se izjasni o dvije tužbe Milorada Dodika zbog klevete i naknade štete od 10.000 KM te potvrdio da će "sa zadovoljstvom dati svoje mišljenje o tim tužbama“.\nDodikov osnov za tužbu je ranija Bosićeva konstatacija da "Milorad Dodik, čovjek koji je sve slagao u vezi sa referendumom o odcjepljenju RS, vraćanju nadležnosti u pravosuđu sa nivoa BiH, reviziji privatizacije, obračunu sa kriminalnom i koji je ukrao milionske iznose, ne može za nekoga reći da je lažov".\n"Zbog ove rečenice Milorad Dodik je 18.oktobra 2013. podnio tužbu sudu u Banjoj Luci. Drugu tužbu je podnio 19. maja 2014. zato što sam rekao da su „oni koji su isisali pare iz budžeta te pare prenijeli u Beograd, Kipar i ostale destinacije u svijetu“. Mogu samo da ponovim to što sam rekao tada i danas apsolutno stojim iza toga. Prijetnje ovog tipa, kao što su tužbe protiv političkih suparnika, neće uplašiti ni mene ni SDS", kategoričan je Bosić.\nIma informacije, dodao je, da su i predsjednici drugih opozicionih stranaka dobili slična obavještenja od suda, ali ne vjeruje da će međusobne tužbe riješiti probleme građana u RS-u.\n"Mislio sam da će Milorad Dodik tužiti sudu zbog izjave da je prisvojio kilogram zlata koji mu je dao ruski milioner, kao čovjek koji je ovdje pokušao da pokrene biznis, ali me on tuži za stvari koje su opće poznate i vrlo rado ću dokazati ono što sam rekao i iza čega stojim", kazao je on.\nBosić je još naveo i da je poznata činjenica da je BiH na vrhu liste siromaštva u Evropi, a RS siromašniji entitet u BiH.\n"Suočavamo se s totalnim krahom ekonomije, preduzeća se svakim danom zatvaraju, a svjedoci smo najnovijeg podatka da je broj penzionera u RS prerastao broj zaposlenih i perspektiva je sve slabija", rekao je on i naveo da je iz svega ovog jasno da se u RS mora napraviti plan kako izaći iz ove situacije i krenuti naprijed.\nKazao je da je entitetska premijerka Željka Cvijanović dala najbolji opis situacije u RS-u, komentirajući preporuke Evropske unije BiH oko izvoza robe u Rusiju.\n"Cvijanović je tada konstatirala da mi nemamo problem s izvozom robe u Rusiju, jer se u RS ništa ne proizvodi što bi moglo biti izvezeno u tu zemlju. To je najbolji opis situacije u RS-u i stanja u koje nas je u proteklih osam i po godina dovela vlast SNSD-a", zaključio je lider SDS-a.\nMladen Bosić SDS\nZa boljitak: Mladi i žene su pokretačka snaga ekonomskog oporavka BiH\n30.08.2014. u 13:06\nSlužbeni psi GP BiH u minuti pronalaze eksploziv, a najviše se obraduju loptici\n30.08.2014. u 12:41


Sportski teren u Grljanu dobio novi izgled - Glas Zaječara\nŠekler: Fajzerov lek protiv korona virusa je baziran na istraživanjima koja…\nHome Društvo Sportski teren u Grljanu dobio novi izgled\nNa zahtev meštana Grljana, sportski teren za mali fudbal na veštačkoj travi u tom zaječarskom selu, rekonstruisan je i osposobljen za normalno funkcionisanje. Postavljene su nove mreže, dotrajale daske na ogradi su zamenjene, a kako nije bilo moguće baviti se sportom i u večernjim satima, postavljeni su i novi reflektori.\n„Značajno je da se sportski teren obnovi, pre svega zbog najmlađih meštana, kako bi se odvojili od računara i telefona, a više posvetili sportu i druženju. Ovde nije bilo moguće igrati fudbal u večernjim satima, ali je sada i to omogućeno, tako da je to lepa vest za našu omladinu“, rekla je Dragica Žarković, predsednica Mesne zajednice u Grljanu.\nIvan Ristić, šef Službe održavanja sportskih objekata ističe da je teren bio u lošem stanju, a osvetljenje na minimalnom nivou. Sada su ti problemi rešeni.\n„Ograda oko samog terena je na pojedinim mestima bila polomljena, daske su zamenjene, ofarbane, mreže na golovima postavljene, kao i četiri reflektora, ukupne jačine 1.600 vati“.\nU narednom periodu, prema rečima nadležnih iz Javnog komunalnog preduzeća „Timok održavanje“, počeće radovi na uređenju sportskog terena u zaječarskom naselju „Kotlujevac“.\nPrethodni tekstZa buduće srednjoškolce u Zaječaru 560 slobodnih mesta\nNaredni tekstOd utorka počinje sa radom biblioteka u Zaječaru\nU Kladovu 11, u Majdanpeku 16 novoinficiranih korona virusom 10/11/2021


Inzko broji posljednje dane u OHR-u. Ovo su sve njegove odluke\n22.07.2021 06:59 Autor: RSE\nOd 2009. godine, kada je došao na čelo Ureda visokog predstavnika (OHR), do 2014. godine donio je ukupno 76 odluka koristeći Bonnske ovlasti, piše RSE.\nPROČITAJTE Stanivuković ne podržava odluku Inzka: Ovo je strahovito loš potez. Imam svoje mišljenje ma kakva god cijena toga bila\nKrajem te godine donesena je i presuda Evropskog suda za ljudska prava protiv BiH zbog diskriminacije u predmetu “Sejdić i Finci”, kojom se nalaže i promjena Ustava BiH i cijeli Inzkov mandat proteći će u znaku implementacije te presude.\nTog dana je Valentin Inzko ujedno posljednji put koristio Bonnske ovlasti i ukinuo svoju prvu odluku – zabranu koju je na početku mandata 8. juna 2009. izrekao Himzu Đonku smijenivši ga s položaja policijskog komesara Hercegovačko-neretvanskog kantona.\nTagovi: OHR Valentin Inzko\nHDZ: Većina je odlučila da se glasa javno. Bespotrebno ulazimo u nove političke vakuume\nInzko: Srbi su častan i hrabar narod\nCrnadak: Zašto Dodik plače za Inzkom\nDodik: "Ne može Inzko prijetiti RS. On je simbol korupcije"\nIzetbegović: Treba pustiti da se stvari smire. Ovo je jedan zakon od ogromnog značaja za BiH\nDodik nastavlja provocirati: Za RS je bolje da ostane "upokojeni Inzko"\nInzko kaže da je spreman nametnuti zakon o zabrani negiranja genocida\nPročitajte kompletnu odluku Valentina Inzka kojom je od danas zabranjeno negirati genocid u BiH\nInzko o rezultatim izbora u Sarajevu: Ljudi dišu slobodnije, veselije


Tokom prošle godine se pred srpskim sudovima vodilo 74.000 radnih sporova, a najčešći razlozi sporenja radnika i poslodavaca su nezakonit otkaz, neisplaćena zarada i mobing. Radnici pravdu čekaju i po nekoliko godina, a jedan od razloga je i taj što se radnim sporovima bavi svega 285 sudija.\nPredsednica ASNS-a Ranka Savić tvrdi da u proseku radni sporovi traju četiri godine, a postoji i veliki broj slučajeva gde su oni duži od decenije. To je i bio razlog što su sindikati još pre godinu dana tražili da se osnuje specijalizovani sud rada, čija je dobra praksa potvrđena u mnogim evropskim državama.\n"Cilj Predloga zakona o izmenama i dopunama Zakona o mirnom rešavanju radnih sporova je da se unapredi rešavanje kolektivnih i individualnih radnih sporova na miran i efikasan način, smanji broj radnih sporova koji se vodi pred sudovima, unapredi socijalni dijalog, kao i da se smanje troškovi koje prouzrokuju radni sporovi. Treba naglasiti da je pokretanje radnog spora pred Agencijom besplatno i za zaposlenog i za poslodavca, da individualne slučajeve vode nezavisni arbitri, a kolektivne miritelji, koji se biraju na javnom konkursu. Na kraju, spor se trajno rešava za 30 dana, a arbitražno rešenje ima snagu sudske presude", naglašava Radivojević.\nRešenjima predviđenim Predlogom zakona, koji se nalazi na dnevnom redu tekuće sednice Narodne skupštine Republike Srbije, proširuje se nadležnost Republičke agencije za mirno rešavanje radnih sporova na punu zaradu i platu.\nPored toga proširuje se i nadležnost Agencije za rešavanje sporova i povodom drugih primanja, kao što su otpremnine. Rešenjima se predviđa i da se kod kolektivnih radnih sporova proširuje nadležnost Agencije na utvrđivanje reprezentativnosti sindikata, kao i na sporove povodom utvrđivanja minimuma procesa rada u toku štrajka.\nPredlogom zakona je predviđeno i da predmet individualnog radnog spora ubuduće budu utvrđivanje radnog vremena i dužina godišnjeg odmora, a posebno je naglašeno i da je rešenje arbitra izvršna isprava. Takođe je predviđen postupak za utvrđivanje nepodobnosti miritelja i arbitra za vršenje poslova za koje su imenovani. Izmenama Zakona je i rok od tri dana drugoj strani u sporu da se izjasni da li želi mirno rešavanje spora pred Agencijom produžen na pet dana.


Depoziti stanovništva u BiH porasli za 8,7% iznose 14,49 milijardi KM - Akta.ba\nStanovništvo u BiH kontinuirano povećava ukupne depozite, pa su tako u poređenju sa stanjem na kraju septembra prošle godine porasli za 1,15 milijardi KM.\n29.10.2021. 10:47 / Izvor: Akta.ba\n"Izazovna vremena zahtijevaju pažljivo upravljanje resursima. Potreba za znanjem o raznim vidovima štednje je veća nego ikada, i garant je boljih životnih i investicijskih odluka. Čak i mala ušteda svaki dan, može biti veoma važna za vremena koja dolaze. Vaša štednja je samo vaša. Koristite je kao najbolju podršku za svoju budućnost i budite racionalan investitor", izjavio je guverener Centralne banke Bosne i Hercegovine (CBBiH) Senad Softić povodom Svjetskog dana štednje koji se obilježava 31. oktobra.\n"Ako posmatramo depozite stanovništva po ročnoj strukturi, oročeni i štedni depoziti u septembru 2021. iznose 5,46 milijardi KM ili 37,7% ukupnih depozita stanovništva, od toga kratkoročni depoziti čine 318 miliona KM (5,8%), a dugoročni 5,14 milijardi KM (94,2%). Transakcijski računi i depoziti po viđenju čine 9,03 milijardi KM ili 62,3% ukupnih depozita stanovništva", navodi se u saopćenju.\nStanovništvo u BiH kontinuirano povećava ukupne depozite, pa su tako u poređenju sa stanjem na kraju septembra prošle godine porasli za 1,15 milijardi KM ili 8,7%. Međutim, postoje značajne razlike u kretanju depozita zavisno od tipa depozita. Transakcijski računi su porasli za 19,8% (odnosno 854 miliona KM), a depoziti po viđenju bilježe porast od 9,3% (odnosno 327 miliona KM). Oročeni i štedni depoziti, koji odražavaju štednju, na godišnjem nivou bilježe blagi pad od 0,6% (34 miliona KM). Stagnacija oročenih i štednih depozita stanovništva na godišnjem nivou je evidentna od aprila 2020. godine.\n"Na stagnaciju oročenih i štednih depozita stanovništva su uticale nepovoljne ekonomske prilike tokom pandemije, jer su mnogim građanima smanjenja primanja i stoga nisu mogli štedjeti kao u ranijim periodima, a dio štednje iskoristili su za pokrivanje trenutnih potreba", kazali su iz CBBiH.\nRegionalna istraživanja pokazuju da relativno mali broj građana u BiH štedi, oko 20% se izjasnilo da imaju ušteđevinu, a samo 15% anketiranih građana je u 2019. potvrdilo da kontinuirano štedi.\n"Stabilan domaći bankarski sektor, uz pouzdan sistem za osiguranje depozita, pruža garanciju stanovništvu da svoja finansijska sredstva drži na računima u bankama, putem kojih obavljaju tekuće transakcije ili štede za kasnije periode", poručili su iz CBBiH.\n#Depozit stanovištva u BiH\nModernizacija vizuelnog identiteta: Centralna banka BiH ima novi logo\nDevizne rezerve CBBiH na godišnjem nivou porasle za 2,64 milijarde KM


Pirelli - 150 godina inovacija\nPionirska inovacija koja će ostati ispred igre. Ovo je filozofija koja je odvela Pirelli na čelo industrije na globalnom nivou.\nOsnovan u Milanu 1872. godine, danas Pirelli predstavlja globalni brend poznat po svojoj vrhunskoj tehnologiji, vrhunskoj proizvodnoj izvrsnosti i strasti za inovacijama koja se u velikoj meri oslanja na njegove italijanske korene.\nSa više od 40 godina iskustva u Premium i Prestige segmentu, Pirelli je kompanija koja se bavi proizvodnjom guma za široku potrošnju, sa posebnim fokusom na tržište guma visoke vrednosti i stalno je angažovana u razvoju inovativnih proizvoda kako bi odgovorila na najspecifičnije potrebe mobilnosti u konačnom potrošačke, kao što su gume Specialti i Super Specialti.\nProizvodni program kompanije čine inovativne gume za automobile, motocikle i bicikle zahvaljujući solidnim partnerstvima sa najprestižnijim proizvođačima. Ova saradnja omogućava Pirelliju da razvije gume, u zavisnosti od modela, koje su napravljene po meri da zadovolje specifične potrebe najsofisticiranijih potrošača.


Deca nepušači su očeva zasluga | Mozaik | DW | 18.04.2010\nDeca nepušači su očeva zasluga\nNajnovija istraživanja pokazuju da deca oba pola koja često i otvoreno razgovaraju sa ocem ostaju nepušači.\nOčevi imaju veliki uticaj na decu kada su cigarete u pitanju\nDoktor Džejms Vajt sa Univerziteta u Kardifu sproveo je trogodišnju studiju u kojoj je učestvovalo 3500 dece starosti od 11 do 15 godina. Rezultati studije pokazuju da je jedan od najjačih zaštitnih faktora za smanjenje rizika od eksperimentisanja sa pušenjem u ranoj adolescenciji - otvoreni razgovor očeva sa decom oba pola o „važnim“ stvarima.\nDr. Vajt, koji je svoja otkrića predstavio 15. aprila na godišnjoj konferenciji društva britanskih psihologa, kaže:" Ova studija pokazuje da svest dece o roditeljima, posebno očevima ima potencijalni uticaj na odluku tinejdžera da li je im pušenje duvana potrebno ili ne. O čevi bi trebalo da rade na tome i poboljšaju kvalitet i učestalost komunikacije s a decom tokom adolescencije.“\nVajt tvrdi da je uticaj roditelja na tinejdžere relativno neistražen i kaže da su neophodna dalja istraživanja. U studiji su učestvovala samo deca koja nikada nisu pušila. U okviru studije postavljana su im pitanja o pušenju, ali i o učestalosti komunikacije sa roditeljima, svađama sa članovima porodice i učestalosti zajedničkih obroka.\nRedovni obroci i svađe u obitelji nemaju uticaja na cigarete\nUčestalost porodičnih svađa i obroka nisu imali značajan uticaj na to da li će eksperimentisati sa pušenjem ili ne. Posle tri godine, upoređeni su odgovori dece koja su ostala nepušači sa onom koja su navela da su eksperimentisala sa pušenjem u nekom trenutku.\nZa zaključke ove studije u obzir su uzeti svi faktori rizika za pušenje, kao što su godine i pol učesnika, prihodi u domaćinstvu, kontrola roditelja, i činjenica da li neko od roditelja puši.\nAutori: Scicence daily/ Dijana Roščić\nOdg. urednica: Ž. Bašić-Savić\nTrajni link https://p.dw.com/p/MzVC


„Nema više te klasične podjele na vlast i opoziciju, nijesmo više toliko ušančeni. U samoj vlasti imamo toliko raznorodne stranke i programe, pa su diskusije često unutar većine žešće nego što su bile prema DPS-u. Sve više se čuju različita mišljenja. Kada bi DPS bojkotovao i napustio parlament, diskusije unutar skupštinske većine bi bile takve da se to ne bi puno osjetilo“, naveo je Radunović.\n„Anketni odbori treba da budu formirani zbog nekih važnih događaja, posebno ako se dođe do nekih novih dokaza i saznanja o tim događajima. Mi dosad nijesmo imali puno velikih akcija, oko toga nisam saglasan sa potpredsjednikom Vlade Dritanom Abazovićem. Oduzeto je 1,4 tone droge u avgustu, to je zanimljiv događaj, jer se ne zna je li to uspjeh ili skandal. Poenta je bila da se uhvate pravi kupci i distributeri, a izgleda da je brzopletom akcijom to osujećeno“, kaže Radunović.\nOn navodi da je DF-u prihvatljivo da se formira Anketni odbor za slučaj „Možura“, jer to, kako je naveo, jeste važan međunarodni slučaj.\n„Pritom, sin pokojne novinarke sa Malte nudi neke informacije koje policija i tužilaštvo u Crnoj Gori nemaju, pa to može da bude prilika za zanimljivu raspravu“, ocijenio je Radunović.\nSagovornik Parlamentarnog kanala ocjenjuje da će aferu „Pandora papiri“ rješavati novi vršilac dužnosti vrhovnog državnog tužioca. On navodi da će pare izaći na vidjelo kada bude ozbiljne istrage.\n„Ako ne bude drugog načina, time će se baviti Skupština Crne Gore“, naglašava Radunović.\n„Najbitnije je ko će da bude izabran u Tužilački savjet i da li će postupati u skladu sa očekivanjima građana. Kandidata ima dosta, ali osim Bulatovića nijedan za koga mogu da budem tako čvrsto ubijeđen da će odgovoriti izazovima koji su pred njim. Mislim da je važnije da dobijemo kvalitetan Tužilački savjet nego inat“, podvukao je Radunović.\n„Velika greška bi bila da izaberemo nekoga ko će da štiti interese porodice Đukanović, i još da ispadne da smo ga mi izabrali“, ukazao je Radunović.\nRadunović je rekao da Crna Gora od 2017. godine nije napravila nijedan ozbiljan pomak u pregovorima sa EU, jer je „klauzula balansa“ bila paktično aktivirana.\n„Ostaje pitanje napretka u poglavljima 23 i 24, i zavođenje vladavine prava, ali i poglavlje 27, koje se tiče životne sredine. Tu će biti potrebna ozbiljna ulaganja“, ukazao je Radunović.\n„Ono što su građani očekivali, od toga nema ništa, najblaže rečeno, avanturizam u sferi finansija je, takoreći, davanje lizalice gladnom djetetu. Mnogi ljudi kad im se ponudi skok sa 250 na 450 eura plata, nijesu u stanju da razluče šta je pozadina toga, a pozadina je čisto populistička, te da se sačuva fotelja ministra Spajića, koja je uzdrmana. Nijesmo mi rekli da to nije moguće, moguće je tako podići platu, ali samo uz ozbiljan privredni rast. To su i rekli iz MMF-a, kad su analizirali ovaj program. Dakle, to treba sprovesti u više faza, da se prvo obezbijede prihodi, pa da se dijeli novac“, pojasnio je Radunović.\n„Demokratski front nije nikada izdao narodna očekivanja. Mi ćemo tokom diskusije o budžetu objasniti sve, apsolutno sve. Predložili smo, ako je čarobni štapić jedini način da se dođe do 450 eura da ne bude toliko nego 650, što je minimalna potrošačka korpa. Kazaćemo koliko je sumnjivo i rizično, ali na kraju, glasaćemo za predlog. Naši birači, naši glasači, insistiraju na tome, uz obrazloženje da se proba. A ja upozoravam da može biti ozbiljnih posljedica i da DF ne preuzima nikakvu odgovornost“, kazao je Radunović.\n„Vezano za podršku koju sam najavio, govorio sam o povećanju minimalne plate, ali oko drugih stvari podržaćemo samo ono što građanima donosi poboljšanje standarda. Sve što je Milojko Spajić zamislio da dodatno optereti ojađene preduzetnike i da uništava privrednike, to nećemo podržati. Nije dobro da dođemo u situaciju da tjeramo investitore, kojima je obećano da će porez na dobit biti devet odsto, a sad se diže na 15 odsto“, kazao je Radunović.\n„Neka Spajić isplaćuje plate ako može iz ovog budžeta i ovog privrednog ambijenta koji sad imamo, a zaduživanja i da živimo od kredita, kao za vrijeme druga Tita, od toga nema ništa“, navodi Radunović.\n„Kada se izborimo za ravnopravnost, a blizu smo toga, onda moramo da mislimo i o svemu drugome“, naveo je Radunović.


Burna prošlost fašističkog diktatora: Tajne iz života Musolinija odredile su njegovu sudbinu - Telegraf.rs\n06/01/20 | 14:51\nZanimljivi detalji iz života Dučea ostali su u senci njegovog političkog delovanja\nKada čujete ime Benito Musolini, najčešće pomislite na fašizam i diktaturu u Italiji za vreme Drugog svetskog rata. Ipak, život Dučea bio je mnogo kompleksniji. Javnosti je malo poznato da je tokom svog života bio nominovan za Nobelovu nagradu i obožavao dela Viktora Igoa\n1. Problematično detinjstvo\nMusolini je rođen 1883. godine i njegovo detinjstvo bilo je puno nestašluka. Stalno se sukobljavao sa drugom decom, a često je kažnjavan zbog maltretiranja vršnjaka. Zbog ubadanja svojih poznanika izbačen je iz dve škole. Prva žrtva bio je jedan od drugova iz crkvenog internata, a potom je ranio svoju devojku. Musolini je tokom rane mladosti bio vođa dečačkih bandi koje su pljačkale farme i lokalne fabrike. Nepristojnim ponašanjem ometao je crkvenu službu, a njegova meta bili su i katolički sveštenici.\n2. Radio kao učitelj\nUprkos lošem vladanju uspeo je da završi srednju školu, najviše zahvaljujući svojoj majci. Roza Musolini bila je učiteljica. Iskoristila je sav svoj uticaj kako bi sinu pomogla da stekne diplomu. Uprkos lošem vladanju i učenju, Benito se posle mature vratio u školu kao učitelj. Terorisanje dece bila je njegova duševna hrana. Ipak nije se dugo zadržao na ovom poslu. Počeo je da radi kao nadničar, a noći je provodio na sastancima koji su budili njegovu političku svest.\n3. Ljubitelj književnosti\nMusolini je bio opsednut delom "Jadnici" Viktora Igoa. Otac mu je usadio jubav prema književnosti. U mladosti je obožavao Igoa i prisustvovao je na svim književnim večerima gde su se njegova dela čitala.\nMusolini i Adolf Hitler; Foto: Wikimedia\n4. Dizao u nebesa svoj literarni dar\nDuče je toliko voleo književnost, da je i sam želeo da postane pisac. Bio je novinar u nekoliko listova, ali novinarstvo nije bilo predmet njegovog interesovanja. Musolinijev istorijski roman "Kardinalova ljubavnica" objavljen je 1908. godine. Predano je radio na prikupljanju i obradi antireligijskih tema, a u njegovim spisima provlačila se erotika. Želeo je da se naruga crkvi, njenim učenjima i dogmama.\n5. Čeznuo je za Rimskim carstvom\nPriče o moći drevnog Rima čuo je u detinjstvu. Želeo je da svojoj državi vrati slavu koju je imalo Rimsko carstvo. U sprovođenju svojih fašističkih ideja koristili su mu prizori iz istorije Rima. Te slike budile su nostalgiju i ponos Musolinijevim sledbenicima. Poreklo reči "fašist" seže do doba starog Rima, kada je termin "fasces" označavao vlast. Tokom 19. veka koristile su ga radikalne političke organizacije širom Italije.\n🇹🇷25 Ekim–1 Kasım 1936 Nazi Almanya'sı ve Faşist İtalya, 25 Ekim'de bir işbirliği anlaşması imzaladı. 1 Kasım'da Roma-Berlin Mihver ittifakı duyuruldu. 🇬🇧October 25 – November 1, 1936 Nazi Germany and Fascist Italy signed a co-operation agreement on October 25th. On November 1, the Rome-Berlin Axis alliance was announced. #worldwar2 #worldwar2history#nazi #nasyonelsosyalizm #benitomusolini #mussolinia\nA post shared by 2.dünya savaşı (@2.dunyasavasi_worldwar2) on Dec 21, 2019 at 4:15am PST\n6. Turbulentni odnos sa Hitlerom\nMusolini je u početku nevoljno sarađivao sa Firerom, a Hitler mu nije davao mnogo izbora. U maju 1939. godine dvojica lidera sklopili su "Čelični pakt". Musolini je bio veoma ogorčen, jer ga Hitler nije konsultovao oko strategije i planova osvajanja. Zatim se Hitler uvredio, jer je Musolini ignorisao njegove savete i napao Grčku. Dva najveća negativca u Drugom svetskom ratu bili su saveznici, ali ne može se reći da je među njima vladalo prijateljstvo.\n7. Plašio se uroka\nMusolini je bio sujeveran. Plašio se urokljivih pogleda i verovao da je moguće očima kontrolisati tuđe misli. Zato je i odbijao da se sastane sa španskim kraljem Alfonsom XIII. Bio je siguran da je kralj baksuz, a to potvrđuju i nekoliko događaja koji su potkrepili Musolinijeva uverenja. Tokom posete španskog kralja Italiji eksplodirala je jedna podmornica i top. Dva italijanska oficira su poginula u nesreći na brodu, a pucanje brane izazvalo je smrt nekoliko desetina Italijana. Vrhunac baksuzluka dogodio se kada je italijanski oficir pozdravio španskog kralja. Odmah je preminuo. Musolini je tvrdio da je pomenute tragedije kralj izazvao namerno.\n8. Od socijalizma do fašizma\nU istoriju je ušao kao fašistički diktator, ali se na početku političke karijere istakao kao socijalista. Dobio je ime po meksičkom socijalističkom predsedniku i dvojici italijanskih političara. Benitov otac bio je fasciniran ovim ličnostima. Izgledalo je kao da sledi očev put. Pisao je u socijalističkim novinama, ali njegovi stavovi o Prvom svetskom ratu zauvek su ga udaljili od levičara. Kada je izbačen iz stranke, osnovao je Nacionalnu fašističku partiju.\nItalian dictator Benito Mussolini wearing spats and an overcoat on the Boulevard at Biarritz, France. Benito Amilcare Andrea Mussolini, also known as the Duce (Dovia di Predappio, 29 July 1883 - Giulino, 28 April 1945), was an Italian politician, military, journalist and dictator. Founder of fascism, he was president of the Council of the Kingdom of Italy from 31 October 1922 to 25 July 1943. In January 1925 he assumed de facto powers of dictatorship and from December of the same year he acquired the title of head of government prime minister secretary of state. After the war in Ethiopia, he added to the title of Duce that of "Founder of the Empire" and became First Marshal of the Empire on 30 March 1938. He was head of the Italian Social Republic from September 1943 to 27 April 1945. #benitomusolini #mussolini #duce #fascismo #fascism #dictator #political #kingdomofitaly #minister #regnoditalia #republic #repubblica #ww2 #italia #roma #rome #graphic #oldphotos #photoshop #colorized #colourized #colorizedphoto #history #historyfacts #1922 #1945 #1946\nA post shared by Lorenzo Folli (@lori.follart.history_in_color) on Sep 8, 2019 at 11:29pm PDT\n9. Surovi protivnik\nPočetkom 1920. godine broj fašista se povećavao. Rasla je i snaga partije, a procenjuje se da je do 1922. godine pobijeno oko 2.000 političkih neprijatelja. Musolini je sa svojim sledbenicima izveo čuveni "Marš na Rim", kako bi preuzeo kontrolu nad državom. Italijanski premijer Luiđi Fakta i kralj Viktor Emanuel III bili su nemoćni pred naletom fašista, piše History daily.\n10. Preživeo je nekoliko atentata\nKao premijer nastavio je da koristi nasilje i teror kako bi potpuno preuzeo poluge vlasti. Cenzurisao je medije, kontrolisao sudove i zatvarao sve političke protivnike. Godine 1925. proglasio je sebe diktatorom. To je razbesnelo preostale političke protivnike u zemlji. Tokom naredne dve godine preživeo je nekoliko atentata i žestoko odgovorio protivnicima. Zabranio je lokalne izbore, vratio smrtnu kaznu za zločine protiv države, zabranio opozicione stranke i pojačao aktivnost tajne policije.\n11. Želeo je da bude imperator\nFascinacija Rimskim carstvom probudila je u njemu želju da ga ponovo uspostavi. Preuzeo je kontrolu nad Krfom, pooštrio nadzor nad italijanskom kolonijom Libijom, napao Albaniju i zauzeo Etiopiju. Međutim, vojska nije bila dovoljno moćna da održi korak sa Dučeovim ambicijama. Bili su nedovoljno opremljeni, a nedostajalo je i veštine ratovanja.\n12. Nominvan za Nobelovu nagradu\nGodine 1935. Musolini je bio među kandidatima za Nobelovu nagradu za mir. Te godine je pod državnu kontrolu stavio tri četvrtine preduzeća u Italiji i naredio napad na Etiopiju. Nobelovom komitetu pismo preporuke za Musolinija poslali su profesori prava iz Nemačke. Uskoro je stiglo i drugo pismo iz Francuske. Sadržaj pisama i podaci o autorima su misteriozno nestali iz arhiva Nobelovog instituta.\n13. Uhvaćen je pri pokušaju da napusti zemlju\nKako se bližio kraj Drugom svetskom ratu, Musolini je shvatao da ga očekuje crna sudbina. Nemci su predali sever Italije, a Musolini je želeo da pobegne iz zemlje. Prerušen je pokušao da pređe švajcarsku granicu, ali uhvaćen je i ubrzo pogubljen.\n14. Rulja se iživljavala na njegovom telu\nBeživotna tela Benita Musolinija i njegove ljubavnice Klarete Petači našla su se u rukama razuzdane gomile. Jedan čovek je gurnuo pacova u njegova usta, a drugi ga je udarao želeći da mu slomi vilicu. Potom je žena ispalila pet metaka u Musolinijevu lobanju, za svakog od svojih pet sinova koji su ubijeni u periodu dok je vladao. Druga žena je urinirala na njegovom licu, a ostali su se zadovoljili sitnijim pakostima. Svi su slavili smrt Dučea koja je bila simbol propasti fašizma.\nDa, i ovo postoji: U Nemačkoj održano svetsko prvenstvo u bacanju jelke u dalj\n"Bila je prisiljena": Ljudi na mrežama digli bunu nakon kritika da je Greti Tunberg mozak ispran\nNa smrt išutirali ajkulu da bi uslikali selfi\nVeliko otkriće naučnika: Neandertalci su bili pametniji nego što smo mislili\n6. januar 2020 | 18:05\nI BIO JE U ZATVORU U SVICI KAO KOMUNISTA-SOCIJALISTA!!!


Suđenje za pokušaj terorizma u CG prekinuto zbog zdravstvenog stanja Dikića | Insajder\nSuđenje za pokušaj terorizma u CG prekinuto zbog zdravstvenog stanja Dikića\nSuđenje optuženima za pokušaj terorizma u Crnoj Gori prekinuto je danas zbog zdravstvenog stanja optuženog, penzionisanog komandanta Žandarmerije Srbije Bratislava Dikića.\nDikić se žalio na bolove i rekao da ne može da prati suđenje, dok je njegov advokat Milan Petrović zatražio hitno zdravstveno zbrinjavanje branjenika kako bi bio podvrgnut hirurškoj operaciji posle nalaza lekara sa Vojno-medicinske akademije u Beogradu.\nOn je rekao da je odbrana sudu dostavila podnesak i nalaz lekara s Vojno medicinske, koji je naveo da je Dikiću hitno potrebna operacija.\nPetrović je zatražio odlaganje pretresa kako ne bi došlo do pogoršanja Dikićevog zdravstvenog stanja.\nRanije su advokati odbrane pominjali mogućnost razdvajanja postupka za Dikića koji je pred sudom izneo odbranu i izjasnio se da nije umešan u navodni pokušaj terorizma.\nU Višem sudu u Podgorici sudi grupi od 14 državljana Crne Gore, Srbije i Rusije optuženih da su planirali ili bili deo organizacije koja je na dan parlamentarnih izbora u oktobru planirala terorističke napade sa ciljem nasilne smene vlasti i sprečavanja Crne Gore da uđe u NATO.\nBritanski Telegraf je nedavno objavio fotografije za koje navode da su ’’ključni dokaz’’ da su oficiri ruske obaveštajne službe učestvovali u planiranju terorističkih akcija i atentata na Đukanovića.\nKremlj je ranije negirao bilo kakvu povezanost zvaničnih ruskih institucija sa ovim slučajem.\nOptužnicom su obuhvaćena i tri crnogorska državljanina – lideri opozicionog Demokratskog fronta (DF)-a, Andrija Mandić i Milan Knežević, kao i Mihailo Čadjenović, službeni vozač Fronta, dok se postupak protiv prevodioca te opozicione grupacije, Ananija Nikića, vodi posebno.


SAVEZ SAMOSTALNIH SINDIKATA BIH: SRAMNA ODLUKA O UMANJENJU PLAĆA RUDARIMA U ZENICI | RTVUSK.ba\n-\tSavez samostalnih sindikata Bosne i Hercegovine daje punu podršku rudarima iz RMU Zenica koji su danas obustavili rad u oba jamska pogona...\nSARAJEVO, 14. aprila - Savez samostalnih sindikata Bosne i Hercegovine smatra sramnom i potpuno neprihvatljivom odluku nadležnih iz Rudnika mrkog uglja (RMU) Zenica da radnicima u tom rudniku umanji plate u prosjeku za 200 konvertibilnih maraka.\n"Imajući na umu činjenicu da su od početka pandemije rudari savjesno obavljali svoje svakodnevne poslove i da su, uprkos otežanim uslovima rada, ispunili plan, postavlja se pitanje kakva se poruka šalje tim radnicima. Znači li to da se njihov rad, trud i rizikovanje života 'nagrađuje' umanjenjem plate? Je li to, ustvari, početak realizacije scenarija kojem se Savez samostalnih sindikata BiH oštro usprotivio, a kojim je planirano smanjenje plata svim zaposlenim u javnom sektoru i javnim kompanijama?", istakli su iz Saveza samostalnih sindikata BiH.\nKao što su do sada u više navrata naglasili, za sindikat je apsolutno neprihvatljivo smanjenje plata bilo kojem radniku, posebno u vrijeme kada svoj posao obavljaju u otežanim uslovima.\n"Postoje mnoga mjesta s kojih se u ovom trenutku mogu povući sredstva i time nadomjestiti eventualni gubici i osigurati funkcionisanje fondova, zavoda i sl. Tu su, prije svega, razne naknade i paušali koje primaju izabrani dužnosnici na svim nivoima, kao i njihove previsoke plate, finansiranje političkih stranaka iz budžeta, kreditna sredstva koja su na računima ministarstava, a koja nisu utrošena na kapitalne investicijske projekte", poručili su iz Saveza samostalnih sindikata BiH.\nNadaju se da će ova sramna odluka biti promijenjena i da će rudari dobiti puni iznos svojih pošteno zarađenih plata.


Veličina penisa ipak bitna | Muški magazin – M@N!\nPočetna » M@N! Vesti » Veličina penisa ipak bitna\nMust-See: Zabranjena reklama Agent Provocateura (VIDEO)\nUskoro proizvodnja tkanine od riblje sluzi?\nTrbušnjaci kao čelik – za 10 minuta!\nMust-See: Najveći brushalter na svetu\nVeličina penisa ipak bitna\nNovo istraživanje kanadskih stručnjaka je pokazalo da su žene 21. veka daleko sličnije svojim dalekim “rođakama” iz pećina nego što se prvobitno mislilo, jer veličina muškarčevog penisa i dalje igra ključnu odluku za određivanje njegove privlačnosti.\nOvi rezultati zasnovani su na eksperimentu u kome je učestvovalo 100 žena svih uzrasta i statusa. One su gledale 5.145 slika kompjuterski obrađenih muških oblika sa različitom kombinacijom visine, širine ramena i, naravno, dužine penisa.\nKorišćene su veličine penisa od 5 do 13 centimetara (van erkecije) jer je to tipična veličina kod zapadnih judi.\nŽene su ocenjivale privlačnost svakog muškarca. Iako su njihove ocene bile pod uticajem raznih fizičkih crta – visoki muškarci širokih ramena poželjniji su od kraćih sa širim strukom – veličina penisa je ipak bila preovlađujuća.\nOva otkrića proitvreče prethodnim istraživanjima koja su nagoveštavala da veličina muških genitalija ženama nije toliko važna.\nIako istraživači nisu uspeli da odrede savršenu veličinu penisa, ključna je bila proporcija. Drugim rečima, muškost ne mora da bude toliko velika da deluje neproporcionalno sa ostatkom tela.\nVeličina penisa se može povećati!\n“Veći penisi su smatrani relativno atraktivnijim ali taj proprocionalni rast (u veličini) počinje da opada (u privlačnosti) nakon određenog broja centimetara”, piše u izveštaju.\nKanadsko istraživanje usledilo je nakon nedavnog sličnog proučavanja na Univerzitetu Zapadne Škotske koje je otkrilo da će penis veći od prosečnog pre dovesti ženu do orgazma.\nU škotskoj studiji prosečna dužina penisa je definisana kao 14,7 centimetara u erekciji.\nMuškarci stidljiviji pred drugim muškarcima nego pred svojim partnerkama\nDužina penisa ipak jeste bitna, ali ne uvek\nMuškarci iz Republike Kongo najobdareniji?\n1 komentar on “Veličina penisa ipak bitna”


M.R. // 25. 02. 2010 . // Igre, gaming, esport\nNitendov DSi povećanjem dimenzija postao ozbiljna konkurencija PSP-u\nNintendo je na konferenciji za novinare povodom prvog poslovnog kvartala ove godine objavio rekordnu prodaju konzola u prosincu 2009., ali i predstavio novu prijenosnu konzolu. Prinova nosi naziv Nintendo DSi XL i dizajnom predstavlja uvećanu verziju do sada poznatog DSi-ja. Kako ističu u Nitendu, model XL ima 93 posto veći ekran u odnosu na DSi, što bi prema riječima potpredsjednice prodaje i marketinga za SAD Cammie Dunaway, trebalo potaknuti društvenu komponentu igranja.


Zdenko Kolar, Gile, Mladen Matičević i Aca Pavlić, Foto: Espreso.rs\nNakon dve i po godine snimanja, dokumentarni film o legendi jugoslovenske muzike biće premijerno prikazan 10. maja u Sava Centru\nObjavljeno: 10.04.2019. 13:30h\n"Razgovarao sam sa stotinama ljudi o Vladi Divljanu, i potpuno sam fasciniran činjenicom da o njemu niko nikad, od tih sto ljudi, nije izgovorio nijednu lošu reč. I gde god sam rekao "Vlada Divljan" ili "film o Vladi Divljanu", sva su se vrata otvarala, što je naravno njegova magija. On je čovek o kome niko nema šta da kaže loše".\nAko bismo probali da pronađemo neku esenciju, suštinu lika i dela Vlade Divljana, ove reči bi možda bile najpreciznije u tom naumu. Tako je reditelj Mladen Matičević opisao svoje iskustvo rada na dokumentarnom filmu "Nebeska tema" o legendarnom Vladi Divljanu, pevaču, gitaristi i kantautoru koji je od Idola preko solo karijere ostavio neizbrisiv trag u čitavom ex-yu prostoru.\nDokumentarni film "Nebeska tema" sniman je pune dve i po godine, u Beogradu, Zagrebu, Beču, na Braču i u Rovinju. Sada je - nakon niza produkcijskih izazova - konačno završen. Premijera filma će biti uSava centru 10. maja, a upravo taj datum je odabran jer se radi o Divljanovom rođendanu. Na ovoj projekciji gostovaće svi oni koji su učestvovali u snimanju filma, od ekipe do brojnih gostiju koji su učestvovali u njegovom stvaranju. Na odjavnoj špici će biti pomenuto i svih 518 ljudi iz 40 zemalja koji su donirali novac preko Indigogo kampanje, a koji su značajno doprineli da se film realizuje.\nPremijera 10. maja foto: Espreso.rs\n"Snimanje filma je bila jedna velika, lepa i ne uvek laka, fenomenalna avantura. Susretali smo se sa dve potpuno oprečne stvari. Bilo je vrlo teško nekako završiti i realizovati ga iz raznih razloga, a sa druge strane imao sam tu privilegiju da radim film o Vladi Divljanu, koji je jedan od najvećih heroja mog života, kao i da ga radim sa drugim mojim herojima koji su takođe u ovom filmu", rekao je reditelj i scenarista Matičević na konferenciji za medije povodom najave premijere.\n"Kad sam krenuo da radim taj film, osećao sam ogromnu odgovornost koju i dan danas osećam, jer je to čovek koji je užasno važan za moj život i za ljude u mojoj generaciji. Čitav ovaj film je na neki način "ljubavna poruka Vladi", to je nešto što svi mi osećamo prema njemu. To je atipičan dokumentarni film: on je vrlo uslovno dokumentarni, jer ima elemente i mehanizme naracije koji pripadaju igranom filmu"\nUMRO SEJMOR KASEL: Glumio kod Kasavetesa i Vesa Andersona, dao nadimak gitaristi Slešu\nSpecifičnost filma je i činjenica da će se u njemu naći obrade Divljanovih hitova u izvođenju njegovih kolega, muzičara sa kojima je radio, ali i sa onih koji pripadaju mlađoj generaciji srpske muzičke scene. Među brojnim poznatim akterima filma su Darko Rundek, Bajaga, Svetozar Cvetković, Zdenko Kolar, Aleksandar Šandorov, Dušan Strajnić, Mladen Juričić Max, Srđan Gojković Gile, Dušan Kojić Koja, Srđan Šaper, Goranka Matić, Momčilo Rajin, Emil Tedeski, Bojana Vunturišević, Ida Prester, Siniša Škarica, Svetlana Đolović, Sloba Konjović...\nZdenko Kolar, nekadašnji član Idola, istakao je kako je Divljanove pesme svaki put doživljavao na poseban način. "Recimo, Nebeska Tema. Koliko god puta sam je svirao, uvek se događalo nešto drugačije, u vazduhu. I ove ostale verzije, na primer "Rusija" koju je otpevao Bajaga - zanatski je to fenomenalno, čisto, lepo. Nije loša ni verzija "Ona to zna", koju je izveo Gile", dodao je on.\nSrđan Gojković Gile, frontmen Električnog orgazma, Divljanov prijatelj i kolega, o tome je rekao: "Mislim da u startu bila dobra ideja sa kaverima Vladinih pesama, nadam se da će izaći i saundtrek sa tim verzijama. Ja sam izabrao "Ona to zna", jer sam u stvari još i Vladi rekao da je to pesma koju bih voleo da sam je ja napisao".\nO snimanju filma legendarni Gile je istakao: Mladen je ušao dosta ambiciozno u ovaj film. Što i treba, pošto se radi o našem drugu, a pored toga i jednom od najvažnijih autora na ovim prostorima. Povremeno je sa moje tačke gledišta to izgledalo kao malo preterivanje, u smislu ponavljanja, dublova i tejkova, ali s druge strane sam imao razumevanje za Mladenovu ambiciju da zaista napravi najbolji mogući film o Vladi. Učestvovao sam i u nekim drugim dokumentarcima, ali ovaj je definitivno sve prevazišao po ambicioznosti rada na samom filmu".\n(Espreso.rs/ Nikola Marković)\ndokumentarni filmVlada DivljanNebeska temaZdenko KolarSrđan Gojković GileMladen Matičević


Unibet poker - Internet kladionice\nUnibet je jedan od najpopularnijih poker soba na internetu i jedno od retkih mesta na kojem se možete kvalifikovati za fantastične Unibet Open live turnire. Unibet ima sjajnu poker sobu. Unibet Poker soba je jedinstven proizvod proizveden od strane Unibeta. Nije dio ni jedne poznate poker mreže, imaju svoju bazu poker igrača koja se prilično oslanja na njihovu vrlo poznatu internet kladionicu. Poker stolovi sa malim ulozima su odlično popunjeni, a to je vrlo dobra prilika za sve iskusnije poker igrače. Poker možete igrati sa skinutim softverom na osobnom računaru ili na svom android tabletu ili iPadu. Za početnike postoji puno freeroll turnira na kojima se možete besplatno naučiti kartati poker, a usput imate priliku nešto i zaraditi.\nNa Unibetu se može pronaći dosta zanimljivih turnira do redovnih dnevnih freerollova do turnira sa nagradnim fondovima od +1.000€. Freerollovi na Unibetu jesu česti ali veliki je broj igrača tako da je tim putem teško doći do nekog značajnijeg novca. Ako pak volite freerollove preporuka je EXYU freeroll koji ide ponedjeljkom u 20.00. Zbog stalne promocije u našoj regiji Unibet u suradnji sa nekim našim sajtovima organizira česte privatne turnire i lige koje možete zaigrati sa našim ljudima.\nCash stolova na Unibetu ima u određenom broju, ali nije kao na nekim većim poker sobama. Ali sa druge strane, u odnosu na npr. PokerStars koji nema tu opciju, Unibet nudi svojim igračima rakeback i to na razini sedam dana, tako da ćete kao aktivan cash igrač imati konstantnu pomoć rakeback bonusa.\nBroj igrača na Unibetu nije velik, od 4.000 preko dana do 10.000 u večernjim satima. Struktura igrača je raznolika tako da ćete uz pravilnu taktiku i selekciju igrača pronaći fisheve na kojima ćete moći zaraditi.\nMoguči naćini prijenosa novaca:\nUnibet koristi standardne i najčešće metode uplate, i one jednako važe za sve igrače iz naše regije. Ako se odlučite postaviti depozit na Unibet ovo su načini uplate:Visa, Maestro, Mastercard kartice,Skrill.Neteller,Direktni bankovni transfer..\nPo kvaliteti softvera i po izboru igara Unibet poker zaostaje za velikim poker sobama kao što su Pokerstars ili Party, ali ono što krasi ovu poker sobu je sve popularniji live poker turnir Unibet Open. Unibet Open je europska poker poslastica koja se igra svakih 4 mjeseca i za koje je sve veći interes među igračima iz naše regije. Zanimljivo kod ovog live turnira je da dosta igrača dolazi preko online satelita, i predstavlja dobru priliku jednom amateru da zaigra na uživo za veliki cash. Npr. na prošlom Unibet Openu u Dublinu jedan igrač iz Hrvatske je osvojio 6 mjesto i 20.000€. Kvalifikacijski sateliti igraju se svaki dan, a na sajtu naših prijatelja sa PokerVodica možete zaigrati Besplatne Unibet open kvalifikacije nedjeljom.\nAko ne tražite super veliki izbor igara i limita, super turnire sa nagradnim fondovima od 100.000$ onda bi Unibet poker mogao biti vaš izbor. Velike poker sobe inače slabo doživljavaju mala tržišta kao što je Balkan, dok Unibet u zadnjih nekoliko godina dosta ulaže i stalno daje neke turnire, lige, nagrade. Privatni turniri na našim sajtovima su redovni, često možete igrati lige sa uplatama od 2-3€ gdje ćete igrajući sa po 30-40 ljudi imati veću šansu da uzmete neku od nagrada, nego kad igrate protiv 1.000 igrača. Ako volite igrati sa našim igračima (često je zezanje u chatu) instalirajte Unibetov softver i prijavite se za neki od turnira.\nOvaj bonus na Unibet poker koji ćemo vam opisati malo je drugačiji od onih na drugim poker sobama. Da bi ostvarili ovaj bonus najprije morate biti član Unibetovog Poker Kluba, za klub se ne trebate posebno učlaniti, dovoljno je da igrate za Unibet stolovima i skupljate VIP bodove. Vaš status unutar kluba može biti Bronze, Silver, Gold i Platinium, što ovisi o broju skupljenih VIP bodova u sedam dana. Ako npr. ako u tjedan dana skupite 500 VIP bodova dobićete status Gold i ostvarićete 20% bonusa od iznosa rejka kojeg ste napravili (rejk je mali dio pota koji uzima poker kuća).\nUnibet poker - OTVORI RACUN